
Внимание!!! 


Не чети тази книга от начало докрай на един дъх! Страниците й съдържат 
много и различни приключения, които и ти можеш да изживееш така, 
сякаш си се записал в училището по бойни изкуства, където ходи и твоят 
приятел. От време на време, докато четеш, ше се налага да избираш. От 
избора ти ше зависи дали ще успееш или ще се провалиш, преследвайки 
мистериозния невидим в доджо. 

Докато търсиш вярната посока, ти неведнъж ще попадаш в 
тайнствения и понякога вълшебен свят на нинджа. Твоето разследване 
може дори да те върне назад във времето! ТИ си господар на съдбата си, 
защото ти си този, който взима решенията. След като направиш избора си, 
следвай указанията, за да разбереш какво ще се случи. 

Помисли добре преди да направиш своя избор. Нинджа може да бъде 
опасен и смъртоносен. За да разбереш повече за нинджа преди да 
започнеш, прочети Специалната Бележка на следващата страница. 
Включен е и речник на термини, свързани с източните умения и бойни 
изкуства, който ще ти бъде полезен в твоето приключение. 

Успех! 

СПЕЦИАЛНА БЕЛЕЖКА ЗА НИНДЖА 


Древното изкуство нинджуцо е развито през единадесети и дванадесети 
век от японските планински кланове. Позовавайки се на своите познания в 
областта на бойните изкуства, военна тактика и мистични ритуали 
(особено онези, практикувани в един от клоновете на будизма, известен в 
Япония като шугендо/, те предавали своето изкуство от поколение на 
поколение. 

Всяка риу /традиция или школа/ има свои собствени специализирани 
направления и тайни, които се преподават от сенсей /господар или учител/ 
в доджо /място, където се практикуват бойни изкуства/. Всеки ученик по 
нинджуцо ще научи техниката на борба с голи ръце, използването на 
оръжие и специални хватки, както и тактиката на бягството, заблудата, как 
да станеш невидим, а също и стратегията на шпионажа, нападението и 
отбраната. 

Според една легенда планинските същества, наречени тенгу,са обучили 
първо нинджа на тяхното изкуство. Научили ги също и на куджи 
/магьосничество/, показали им тайнственото разположение на пръстите, с 
което да канализират енергията, да отприщват природните стихии във 
вселената, да променят материята, пространството и времето. 


РЕЧНИК 


Айкидо - ай - хармония; ки - енергия; до - пътят. Дисциплина за отбрана, 
при която се използват осови, въртеливи движения и инерцията на 
противника, за да се неутрализира нападението. 

Доджо - мястото, където се практикуват бойни изкуства. 

Фурошики - голяма кърпа, в която обучените завързват и носят 
принадлежностите си. 

Ханбо - кол или пръчка на нинджа. 


Ками - дух, демон или божество. 


Кендо - изкуството на борба с меч. 
Кимоно - широко облекло, обикновено от памук или коприна. Носи се 
както от мъже, така и от жени. 


Куджи - магията на нинджа, описвана понякога като "деветте режещи 
ръце" или "деветте срички". Мистично разположение на пръстите за 
канализиране на енергията. 
Киокецу шоге - въже със стоманен 
пръстен накрая. 


зе Мецубиши - заслепяващ прах на нинджа. Използва се, за да 
(и замъгли временно зрението на противника. 

Микио - езотерично познание - най-върховното от всички 
познания. 


Нинджа - човек, обучен в изкуството нинджуцу. 

Нинджуцу - изкуството да бъдеш "лукав и потаен" или "да ставаш 
невидим". Нетрадиционна дисциплина, включваща бойни изкуства, 
специални оръжия, техники на укриване и магии. 

Обаса - почетна титла за баба. 

Оншинюцу - специфични техники, с които нинджа може да става 
невидим. 

Роджо - икономка, отговаряща за домакинския състав. 

Риу - школа или традиция в бойните изкуства. 

Сайминюцу - хипнотичността на нинджа. 

Саки - нещо като шесто чувство или способност за долавяне на лоши 
намерения: "силата на убиеца". 

Самурай - японски феодал-войн. Самураите са били най-висшата класа, 
следвани от фермерите, занаятчиите и най-накрая търговците. Самураите 
са управлявали държавата. 

Сенсей - господар, учител. 

Сепуку - ритуално самоубийство. Почетна смърт за самурай. 

Шугендо - японско планинско религиозно учение, включващо упражнения 
по аскетизъм и магии. 

Шугенджа - планински свещеници-войни или монаси, практикуващи 
шугендо. Подобно е на ямабуши. Някои аспекти от нинджуцу са били 
развити от техните поверия. 


Шуко - стоманени нокти, носени на пръстите на ръцете или краката. 


Шурикен - метално острие за хвърляне, често във формата на звезда. 


Тенгу - митически създания, за които се вярва, че те първи са обучили 
нинджа на тяхното изкуство. Понякога ги описват като добри и услужливи, 
но немирни, друг път като дяволски лоши. Тенгу биват често изобразявани 
като същества с дълги носове или клюнове, крила, прикрепени към 
старческо тяло и дълги, хищни нокти. Носят плащеници от пера или листа, 
живеят сред планинските дървета и според едно предание са 
олицетворение в сбит вид на принципа на ин, тоест тъмнината. 

Ямабуши - буквално "човек, който лежи в планините". Свещеник, аскет 
или магьосник, който е посветен в шугендо. 

Ин и Янг - противоположните сили на вселената, допълващите се 
противоположности, чието редуване е в основата на живота. 


1. 


Слънчево и спокойно, пролетно утро. Приятелката ти Лия говори по 
телефона. Когато затваря, лицето й е угрижено. 

- Баба ми е болна от някаква много мистериозна болест - казва тя.- Никой 
не може да разбере каква е причината. Отивам при нея да видя дали не 
мога с нещо да й помогна. Можеш ли да поемеш доджо, докато ме няма? 
Учиш при Лия в доджо вече доста време, но все пак не си сигурен, че 
можеш да обучаваш. 

- Ще направя каквото мога - отвръщаш ти. - Аз самият имам да уча още 
толкова неща. 

- Не се тревожи - казва Лия. - Просто се придържай към основните 
правила. Учениците и без това имат доста голяма нужда от тях. 

- Окей, ще се заема - съгласяваш се ти. 

- Това е добре - казва Лия,- защото веднага трябва да замина. Баба ми има 
нужда от мен. 

Преди да тръгне. Лия ти обяснява къде живее баба й: 

- Къщата й е разположена на склона на една висока планина. Там няма 
телефон и няма да мога да ти се обаждам, но ще гледам да дойда колкото е 
възможно по-скоро. 

Таксито пристига. Пожелаваш на Лия успех и тя скача в колата. 

- Сигурна съм, че всичко ще бъде наред! - извиква Лия през прозореца, 
докато таксито стремително се отдалечава. 

Премини на 2 


2. 


По-късно, докато чакаш учениците да дойдат, ти си мислиш за събитията, 
довели те тук, за да бъдеш ученик и учител в семейното доджо на Лия. 
Маяото, разположено в планинския район Нара в Япония. 


Минала е една година, откакто помогна на Лия да разгадае тайната на 
древния меч, изпратен в доджо. Мечът обладаваше зли сили, които едва 
не разрушиха училището по бойни изкуства. Ти и Лия открихте, че през 
шестнадесети век мечът принадлежал на някакъв нинджа, наречен 
Санчиро Миямотори. Той използвал меча, за да тероризира околността, 
докато най-накрая бил убит от един от Лиините прадядовци. Умирайки, 
Миямотори проклел рода Маяото и когато мечът бил изпратен в семейното 


доджо на Лия, ками /духът/ на нинджата се разбудил. Ти и Лия трябваше 
да използвате цялата си изобретателност и умения по бойни изкуства, за да 
намерите начин да успокоите разгневения ками. 

По време на тези събития ти научи, че родът на Лия се е състоял от 
нинджи в продължение на стотици години. Лия ти каза, че се е отказала от 
нинджкуцу, но след вашето приключение тя отново се залови да го 
изучава. Макар че дойде в Япония, за да се обучаваш в айкидо- друг вид 
бойно изкуство- ти реши да се запишеш в дожото на Лия, за да изучаваш 
и нинджу-цу. 

През последната година ти изучи много- много умения и техники, които са 
част от това да бъдеш нинджа. Първото нещо, на което Лия те научи, беше, 
че нинджуцу не е като другите бойни изкуства. 

Премини на 8. 


3. 


Когато в ушите си имаш запушалки, нинджа не може да те хване в капан, 
опитвайки се да те подмами чрез слуха ти. Но ти трябва да разчиташ на 
другите си сетива, особено саки - шесто чувство, с помощта на което 
можеш да уловиш лоши намерения. 

Отначало ти си дезориентиран, защото сетивата ти не ти дават 
необходимата информация. Разбираш, че трябва да се оставиш и да 
приемеш гнева на натрапника. 

Прекосяваш безшумно къщата, използвайки плетеницата от светлини и 
сенки като свое прикритите. Докато напредваш, започваш да усещаш нещо 
много странно - попиваш някакви вибрации. Присъствието в къщата /ти си 
убеден, че е на мъж/ е като лек ветрец по кожата ти. 

Продължаваш напред, отдалечаваш се от чуждото присъствие и все пак си 
достатъчно близо, за да го усещаш. Макар че още нищо не виждаш, 
невидимият приближава. Трябва да побързаш... съвсем близо е... напада те! 
Премини на 11. 


4. 


Учениците започват да пристигат за първото угринно упражнение и ти 
отиваш в двора заедно с тях, малко притеснен, че ше трябва да им бъдеш 
учител. Всичко върви добре почти до обяд По едно време, докато показваш 
на учениците някакво тренировъчно упражнение, ти поглеждаш нагоре, 
към покрива на къщата. Нещо привлича погледа ти. Някакво черно петно 
се мярва за миг... сякаш пърхаща сянка. Навярно е птица. 

Не би обърнал внимание на такава дреболия преди. Но сега тренираността 
ти на нинджа те е научила, че и най-малката подробност е от значение. 


Всичко трябва да се провери, дори само за да се убедиш, че си станал 
прекалено плашлив. 

Казваш на класа да продължи със заниманията си и влизаш в къщата. Едва 
по-късно ти хрумва, че би могъл да накараш учениците да ти помогнат в 
разузнаването като част от тяхната тренировка. 

Ако решиш да накараш класа да ти помогне да претърсиш 
къщата, обърни на 9. 

Ако смяташ, че е по-добре класът да не се намесва, мини на 86. 


5. 


Ако си попаднал на този епизод, трябва да започнеш играта отначало. 
Върни се на 1. 


6. 


- Тръгвам с Лия - заявяваш твърдо ти. - Не мога да я изоставя. 

- Виждам, че си решил - казва Янике. - Е, може би си прав. Нинджата, с 
когото Лия трябва да се пребори, е могъщ и много разгневен. Ще трябва 
някой наистина да й помогне. Аз мога да те върна в миналото, ала не 
трябва да губим повече време. Трябва незабавно да се приготвиш. 

Остатъка от деня прекарваш, като се подготвяш да се върнеш в десети век. 
Има да научиш много неща за навиците и обичаите от тази епоха, които са 
много по-различни от днешните. 

Във време, когато в Европа цари пълен хаос, а Северна и Южна Америка 
не са и докоснати дори от меча на завоевателя, цивилизацията в Япония 
процъфтява в мир и покой. Страната се управлява от едно съвсем 
ограничено малцинство от населението - Хейанската аристокрация. 
Повечето от управляващите живеят в красивия столичен град Киото. 
Ценностната система на епохата е много по-различна от тази на 
следващите векове на кръв и насилие. Нежните чувства и поетическият 
израз се считат като белег за "добър произход". Аристокрацията гледа с 
презрение на войнствените провинциалисти, занимаващи се с физически 
труд. Няма нужда от самураи и от техния свят на честта. Никой не познава 
нинджуцу освен неколцина планински монаси, защитаващи се от 
фанатизирани нападатели. 

Премини на 61. 


7. 


Демонстрантите най-сетне спират пред Бюрото на Пророците или Бюро 
Ин-Янг. Там тълпата започва да крещи и да сипе гневни закани. От думите 


им се разбира, че искат свободно да изповядват религията си без да бъдат 
преследвани от правителството. Спомняш си, че по това време шугендо е 
още ново учение, на което традиционните будисти гледат подозрително. 
Не след дълго идва имперски полицейски ескадрон и заобикаля сградата на 
Ин-Янг, а ти си проправяш път през тълпата навън. 

Тъкмо да се измъкнеш и изведнъж отнякъде се появяват имперски 
полицаи, заобикалящи малката група протестанти, сред които си и ти. 
Преди да разбереш какво става, полицаите натирват протестантите в 
страничната уличка и те отделят от останалите шугенджа. 

- Върви кротко и никой няма да пострада!- ти кресва капитанът и вдига 
меча си. 

Няма начин твоята група да се пребори с полицаите... освен ако не 
използват нинджуцу. Ти си уверен, че те не са виждали такова нещо друг 
път и елементът на изненада би могъл да помогне на тебе и другите 
сиугенджа да разкъсате полицейския кордон и да избягате. 

От друга страна обаче, ако планът ти не успее, можеш да загазиш още 
повече. Освен това ти се питаш дали си струва да разкриваш 
съществуването на такава техника преждевременно. 

Ако решиш да нападнеш полицаите, използвайки похватите на 
нинджа, премини на 17. 

Ако тръгнеш без да се противиш, мини на 23. 


8. 


- Зная, че ти звучи сложно - казва ти Лия,- но нинджуцу е изкуство 
наистина здраво свързано с практиката. За разлика от самураите, нинджа 
не се тревожат много за стил, чест или слава. Започваме с най-основните 
упражнения за движение и медитация и ги превръщаме в част от нашето 
ежедневие. Искаме след дългите години на изучаване да можем да 
"забравим" нашите тренировки и да постигнем състояние на пълно 
очистване и отпускане, което също означава пълна готовност и будно 
съзнание. 

Предварително знаеше, че обучението ти в нинджа ще бъде трудно, но 
въпреки това ти започна, минавайки през петте етапа на тренировките, 
отговарящи на петте елемента: земя, вода, огън, вятър и празно 
пространство. Първо ти се запозна със собствените си физически 
възможности и граници. После научи как да се справяш с нападател, как да 
се сливаш с вибрациите, породени от даден конфликт, и да виждаш себе си 
и своя противник като две неразделни части от едно цяло. Най-накрая ти 
правиш опит да поставиш себе си в опасна ситуация без да се страхуваш, 
при което да можеш да промениш нещата така, че онова, което изглежда 
като слабост, изведнъж да стане преимущество. Покрай всичко друго ти 
научи и техниките на нинджа, благодарение на които те са така 


изненадващи и невидими, включително методите за бягство, укриване и 
изчезване. Ти се упражняваше в борба с голи ръце и самоотбрана, в 
скачане и катерене, както и в шпионаж и стратегия. 

Ти вече си достигнал последния етап от обучението си - празното 
пространство, при което оставяш тренировките зад гърба си. 

- Някой ден ти ще усвоиш и микио или езотеричното познание - казва ти 
Лия. - То е най- върховното познание в света. 

Премини на 4. 


Йо К 


ПИ кво 


9. 


Плясваш с ръце, за да привлечеш вниманието на учениците и обявяваш: 

- Сега ще приложим на практика част от нашите тренировки. Предполага 
се, че в къщата е проникнало външно лице. Трябва да претърсим 
навсякъде. 

Разделяш класа на групи и на всяка възлагаш да претърси част от къщата. 
Като взимаш четирима от учениците със себе си, ти заобикаляш и се 
отправяш към задната част на сградата, където смяташ, че ще откриеш 
натрапника. 

Преди да отвориш вратата, питаш учениците кой от петте начина за 
атакуване на опасността трябва да използвате. 

- Атака "огън!- отбръща Башо, един от учениците.- Хайде да направим 
клопка! 

- Мислех, че може би атака "Вода" ще е по- подходяща - казваш ти. - По 
този начин можем да предотвратим евентуално нападение. 


- Но можем да изпуснем противника и той да ни се изплъзне - отговаря 
Башо. 

Чудиш се дали да не оставиш Башо да опита с по-агресивния подход 
"огън" или да заемеш отбранителна позиция "вода". 

Ако приемеш предложението на Башо за клопка, отиди на 76. 

Ако решиш да използваш отбранителен подход, отиди на 12. 


10. 


Върни се на 1. 


И. 


В миг ти клякаш и се търкулваш встрани, отваряйки малък тайник в скрина 
до стената. В същата секунда в дървото на скрина се забива някакъв 
предмет /навярно смъртоносен шурикен/. 

Вече в скрина, ти отваряш друга тайна врата, а зад нея в стената се открива 
тесен коридор. Онова, което нападателят вижда, е че ти просто си 
изчезнал. Махаш запушалките от ушите си и чуваш как онзи недоволно 
изръмжава. 

Чакаш напрегнато следващия му ход. Той излиза от стаята, а ти тръгваш по 
коридора и стигаш до едно място, откъдето можеш да чуваш всичко в 
къщата. 

Не след дълго долавяш шум в един от килерите на мазето. Спускаш се 
надолу, по посока на шума и чуваш страховит трясък - сякаш мазето се 
срутва. 

Когато се озоваваш там, всичко утихва. Предпазливо натискаш една от 
стените, открива се проход и ти влизаш в килера. Вътре всичко е 
разхвърляно и изпочупено. Хукваш след натрапника, но усещаш, че няма 
да можеш да го догониш. 

Премини на 14. 


12. 


- Мисля, че е по-добре да сме в отбранителна позиция - казваш на Башо. - 
Нека да използваме подход "вода" и да претърсим къщата. 

Един по един ти и четиримата ученици влизате в къщата много 
внимателно и предпазливо, като непрекъснато се ослушвате за шум, по 
който бихте могли да определите къде се намира противникът. 


Претърсвате старателно цялата къща, но нищо не намирате. Все пак не 
можеш да се отървеш от чувството, че някой вече е бил тук. 

В двора на доджо другите ученици ти докладват, че и те нищо не са 
намерили. Решаваш, че няма какво повече да направиш и започваш наново 
тренировъчните упражнения с тях. 

До края на деня си зает с учениците и когато часовете свършват, ти се 
чувстваш уморен от дългия работен ден. 

Останал сам в сградата, ти се залавяш да си приготвиш вечерята. Като се 
сещаш отново за онова едва доловимо трепване, което мислиш, че си 
видял, ти започваш да се чудиш дали пък наистина не си просто неспокоен, 
защото за първи път си преподавател в доджо. Решаваш просто да 
забравиш да случая. 

Премини на 76. 


13. 


Благодариш на Сакай и помагаш на Лия да се добере до стълбите. Най- 
сетне стигате до вратата и ти завеждаш Лия в градината, където намирате 
уединено местенце за почивка. Лия постепенно се съвзема. 

- Готова ли си да се върнеш в настоящето? - питаш я ти. 

По някакъв начин Лия намира достатъчно сили, за да те накара да 
изпаднеш в транс и да пренесе както себе си, така и тебе обратно в доджо. 
Няколко дни по-късно, докато се възстановява в дома на баба си, тя ти 
обяснява какво се е случило. 

- Когато нинджа и аз се върнахме в миналото, разбрахме, че неговата 
версия е поне отчасти вярна. Сукоро Хитари беше изпратен в изгнание 
заради опита си да убие своя брат Таро. 

Тогава разказваш на Лия как си се запознал със Сакай след като си се 
прочул като учител по нинджуцу и как той потвърдил, че Сукоро има лоши 
намерения. 

Според Сакай, Сукоро просто е завиждал на брат си. 

- Хм... Но вместо да приеме този факт, нинджа още повече се ядоса и си го 
изкара на мене - отбелязва Лия. - Нямах друг избор, освен да се бия с него 
в градината. Усетих, че ще загубя и се оказах права. Това е последното 
нещо, което си спомням, преди да се появиш ти и да ме спасиш. 

- Добре се справи - обръща се към тебе бабата на Лия. - Обаче направи и 
една сериозна грешка. Не бива да разкриваш нови идеи като нинджуцу 
преди да им е дошло времето. Можем само да се надяваме, че онова, което 
си преподавал, ще избледнее и ще се забрави от шугенджа преди да е 
станала някоя беля. 

Никога няма да разбереш дали твоето решение е променило хода на 
историята. 


КРАЙ 


14. 


Връщаш се в килера и се опитваш да сложиш всичко в ред. Изглежда нищо 
не липсва. Чудиш се какво ли е търсил непознатият. 

Питаш се какво да правиш оттук нататък. Ако отидеш при бабата на Лия, 
ще оставиш доджо без надзор. Решаваш, че всичко това може да почака 
до сутринта и си лягаш. 

Обаче така и не ти остава време да направиш своя избор. Сънят ти е 
неспокоен и част от тебе непрекъснато е нащрек. По едно време се 
събуждаш от тихо почукване на вратата. 

- Аз съм Янике, бабата на Лия - обяснява срещу тебе дребна женица с 
прошарена коса. - Имал си някакви проблеми. 

- Влез, Обаса - казваш ти. 

Залавяш се да приготвиш утринния чай, но преди да разкажеш на Янике 
какво се е случило снощи, тя подхваща своята история. 

- Някакъв нинджа нахълта в къщата ми снощи... някъде към полунощ. 
Искаше да му дадем меч. Естествено така и не разбрахме за какво говори. 
Тогава Лия се сети, че той иска меча, който беше изпратен в доджо 
миналата година... онзи, дето ви причини толкова неприятности... на тебе и 
на Лия. 

- Ето какво било, значи - прекъсваш я ти.- Снощи тук се вмъкна някакъв 
непознат и преобърна килера наопаки. Сигурно е бил същият нинджа, 
който е търсел меча. Когато не го е намерил, е дошъл при вас. Но... нали ти 
беше болна? 

- Така е - отвръща старицата, - но Лия разбра, че съм погълнала отрова. И 
не само това - тя откри, че това е отрова на нинджа. За щастие тя знаеше 
как да противодейства. 

- Значи отравянето ти е навярно предварително замислено, та да отстрани 
Лия от доджо - казваш ти. 

- Без съмнение - отговаря Янике. 

Премини на 18. 


16. 


Когато притъмнява, усещаш колко е празна къщата. Всеки звук ти се 
струва многократно усилен. Непрекъснато ти се струва, че има нещо 
нередно в тази тишина. 

И тъкмо когато привършваш с вечерята си, ти чуваш някакъв едва 
доловим, но отчетлив шум някъде извън сградата. Миг-два просто ти се 
иска да избягаш. Обаче веднага си спомняш, че си отговорен за доджо и 
че се обучаваш да бъдеш нинджа. Време е вече да използваш знанията си. 
Макар и да изглежда странно, разбираш, че първото нещо, което трябва да 
направиш, е да медитираш, та да прочистиш съзнанието си за 


предстоящите събития. И така, въпреки че адреналинът бушува в кръвта 
ти, ти сядаш с кръстосани крака, затваряш очи и започваш бавно да 
вдишваш и издишваш. 

Щом навлизаш в състоянието на по-остър слух, веднага усещаш, че 
наистина в къщата има чуждо присъствие и то не е обикновено. 
Присъствието е силно, навярно е нинджа. Точно в този миг от другия край 
на сградата долита шум. Сетне се чува отново откъм покрива. 

Бързо отваряш очи. Време е да действаш. Но откъде да започнеш? Чудиш 
се дали врагът е само един, после си спомняш, че нинджа използват и 
звукови вибрации, за да заблуждават жертвите си. Шумът може да е капан. 
Навярно ще е по-добре, ако изобщо не се ръководиш от слуха си. Вероятно 
ще трябва напълно да го изолираш, като използваш запушалките. 

Ако решиш да използваш запушалките за уши, премини на З. 

Ако решиш да не се възползваш от запушалките, а да разчиташ 
на сетивата си, мини на 112. 


17. 


Ти нападаш, като запращаш цяла шепа мецубиши /заслепяващ прах/ в 
очите на най-близкостоящия офицер. После сграбчваш тоягата на един от 
затворниците и я използваш като нинджа-ханбо. Така поваляш двама от 
офицерите, които скачат срещу тебе - с единия край на тоягата поваляш 
първия офицер, а с другия - втория. 

В битката се включва и другият шугенджа, но настава объркване. Един от 
полицаите сграбчва твоята ханбо изотзад, а ти се извиваш отдолу и я 
използваш така, че премяташ полицая през гърба си. Това в миг разчиства 
пътя ти за бягство и ти хукваш по страничната уличка. 

С изненада забелязваш, че и останалите шугенджа хукват след тебе, 
веднага щом се отървават от офицерите. Всички заедно тичате, докато се 
отдалечите на безопасно разстояние от полицаите. 

- Сенсей - казва ти един от монасите, използвайки точно тази дума, за да 
изрази уважението си към тебе, - ако не беше ти, то ние със сигурност 
щяхме вече да сме в имперския затвор. 

Не си очаквал да те нарекат сенсей, но внезапно се сещаш, че монасите 
никога не са виждали това, което ти току-що направи. 

- Просто се опитах да ви помогна - казваш скромно ти. 

- Трябва да дойдеш с нас в нашия манастир - обажда се друг монах, - Ще те 
посрещнем както трябва и още по-добре ще можем да изразим 
благодарността си. Пък и ти навярно ще ни кажеш как си придобил тази 
своя сила. 

Останалите монаси кимат в съгласие. 


Положението е доста деликатно. Вероятно за тях ще бъде тежка обида, ако 
откажеш предложението им. Освен това те сигурно ще могат да ти 
помогнат. Без друго останеш ли в Киото, рискуваш отново да попаднеш в 
ръцете на полицията. 

Премини на 24. 


18. 


- Кой е този нинджа? - питаш ти. 

- Трудно е да се каже... той така пелтечеше - отвръща Янике.- Но 
доколкото можах да разбера, името му е Хитари и по някакъв начин е 
свързан с рода Миамотори. Непрекъснато говореше за това как мечът бил 
негово законно наследство и как той щял да отмъсти заради семейната 
чест. 

- Какво се е случило със семейната му чест? 

- Изглежда преди хиляда години неговият далечен предшественик Сукоро 
Хитари бил изпратен в изгнание, загдето се опитал да убие брат си Таро. 
Братът на Сукоро по-късно основал онзи клон от рода. който станал 
известен с името Миамотори. Хитари твърдеше, че неговият прароднина е 
бил неоснователно заточен и че с меча би могъл да възстанови честта на 
фамилията Хитари. 

- Лия каза ли му, че мечът е изчезнал? 

- Тя наистина се опита да му обясни - въздъхна Янике, - но той не й 
повярва. Твърдеше, че тя искала да му открадне силата и че мечът бил 
скрит някъде при нея. 

- Така... и къде са те сега? 

- Ами, как да ти кажа...- започна Янике. - Лия и Хитари започнаха борба, за 
да премерят кой е с по-силна воля. Тогава още не бях достатъчно силна, за 
да помогна на Лия. Борбата продължи извън къщата, в гората. И както 
чувам, продължила е там цялата нощ. 

Мини на следващия епизод. 


19. 


Янике спира, преди да продължи. 

- Може да ти звучи странно, но все пак знам, че ще можеш да разбереш, 
заради онова, което си прежвял заедно с Лия преди. Смятам, че битката е 
влязла в измерението на времето. Тя стана толкова напрегната, че разчупи 
границите на сегашните време и пространство и се пренесе в онези 
времена, преди хиляда години, когато е живял прароднината на Хитари. 

- Значи и аз трябва да се върна във времето, за да помогна на Лия - казваш 
ти. 


- Опасно е! - протестира Янике. - Не си усвоил достатъчно знания. Ако нея 
намериш, можеш да си останеш в миналото. 

- И в двата случая има рискове - обажда се отново Янике. - Ти решавай. 
Ако държиш да се върнеш във времето и да намериш Лия, отиди 
на 6. Съгласиш ли се с Янике, че е по-разумно да не го правиш, 
мини на 26. 


20. 


Късно привечер всичко е готово за тебе. Трябва да се върнеш във времето, 
преоблечен като монах. Сядаш на пода заедно с Янике и тя те превежда 
през цяла серия от медитации, насочвайки те към Лия и из дебрите на 
историята, в която е попаднала тя. Янике припява монотонно сричките 
куджи, чиито вибрации помагат да се разтвори материята на времето. Ти 
изпадаш в транс, а Янике те хипнотизира чрез сайминджуцу. 

Когато отново идваш в съзнание, изведнъж сетивата ти улавят нещо 
съвсем различно. Осъзнаваш, че се намираш на стръмен планински склон. 
Точно над тебе се чува шум от забързаните стъпки на много хора и някакво 
страховито и мрачно скандиране. Вдигаш глава и веднага присвиваш очи 
от ярката светлина на десетки горящи факли. 


Вижда ти се някак странно, че будистки свещеници носят толкова много 
оръжия. Но когато виждаш дългите им коси, разбираш, че те не са просто 
свещеници, а шугенджа- планински монаси-воини, предтечите на нинджа. 
Смесваш се с тълпата, която те повлича. Ордата от свещеници се понася по 


стръмната планинска пътека. Скоро някъде долу се появяват светлините на 
голям град. Когато зърваш красивите сгради, се сещаш, че това е Киото. 
Изглежда свещениците са тръгнали на борба. Ти не искаш да се издаваш и 
просто вървиш заедно с тях. 

Халата от разгневени свещеници профучава покрай ужасените стражи при 
градските порти и продължава по широката улица. С изненада разбираш, 
че тълпата се е отправила на север, където се намира императорският палат 
и правителствените сгради. Започваш да се питаш в каква ли каша си се 
забъркал. 

Премини на 7. 


21. 


Върни се на 1. 


22. 


- Как да намеря Сакай? - питаш ти. 

- Върви все по пътя и ей там свий надясно, за да излезеш от другата страна 
на планината. Щом прекосиш водопада, ще забележиш тясна пътечка, 
която води нагоре в долината. Тръгни по нея и след завоя вдясно ще видиш 
колибата на Сакай. 

Събираш своята фурошики и поемаш по пътя. Най-накрая едва призори 
откриваш пътеката, водеща към жилището на Сакай. Оказва се. че той е 
дребен и сериозен мъж и в момента е погълнат от угринните си ритуали. 
Представяш се и обясняваш кой те изпраща. 

- Значи си на служба при Сукоро Хитари? - казваш на Сакай. който те 
изглежда с подозрение. Ти бързо добавяш: 

- Търся една приятелка. 

Сакай те измерва с поглед, после те кани в колибата си. Едва след като си 
успял да го убедиш, че не си приятел на Хитари, той проговаря. 

- Сукоро Хитари успя да ме придума да му помогна, като ми каза, че брат 
му Таро го е предал. Използвах много магии и хитрини срещу Таро, но 
нито една не подейства. Така е, защото Сукоро е имал лоши намерения. 
Той завижда на брат си. 

- Казвал ли си му това? 

- Той ще ме ликвидира. Има голяма власт. Пък Таро би ме пратил в 
затвора, затова че съм правил магии срещу него. А твоята приятелка? 

- Името йе Лия - казваш ти. - Мисля, че се бори с един от рода Хитари. 

- Мога да те заведа до къщата на Сукоро - предлага Сакай. - Ще кажа, че ти 
си ми ученик. Никой няма да те заподозре, че търсиш Лия. 

Премини на 29. 


23. 


Ти не оказваш никаква съпротива и полицаите те отвеждат заедно с 
шугенджа в имперския затвор. Всеки от вас затварят в отделна килия, 
където прекарвате остатъка от нощта. Не желаеш да привличаш внимание 
върху себе си и не задаваш никакви въпроси. 

На сутринта с вързани ръце те откарват в Бюрото Ин-Янг. Изправят те 
пред един будистки свещеник и той те изглежда строго. 

- Заловен си в нарушение на обществения ред и свещената земя на Бюрото 
на Пророчеството. Каква е причината за тази срамна постъпка? 

- Не зная - отвръщаш невинно ти. - Виждате ли, аз току-що пристигнах от 
далечната провинция Хокайдо. Поклонник съм на светите места и почти 
нищо не зная за тези работи. Дойдох тук, за да се уча на... 

- А каква религия си изповядвал в Хокайдо? 

Знаеш, че не можеш да си позволиш ни най-малко колебание. Веднага 
избъбряш някакво философско учение на нинджа, защото знаеш, че на 
него то не му е познато. 

Свещеникът те гледа минута-две безизразно и студено и най-после казва: 

- Може би казваш истината. Говориш много странно, а и философията ти 
ми е непозната. Всичко в тебе е наистина доста особено. Въпреки това ти 
си извършил сериозно нарушение на закона. Трябва да доложа на 
императора за тебе. 

С тези думи той дава знак на другите да те отведат обратно в килията ти. 
Премини на 33. 


24. 


Отново започваш да се катериш нагоре по планината, този път заобиколен 
от своите нови поклонници. Те непрекъснато ти задават въпроси заради 
странния ти външен вид и акцент. Отговаряш им криво-ляво, като им 
казваш, че си от далечен и затънтен край в Хокайдо. Надяваш се никой да 
не познава този район. Повечето от шугенджа драговолно вярват на 
всичко, което им кажеш. 

- Но сенсей - прекъсва те нетърпеливо един от монасите, - това, което 
всъщност искаме да узнаем, е как си придобил своята сила. Ще ни научиш 
ли? 

Замисляш се за миг. Може би най-лесно ще бъде да им кажеш всичко за 
новото изкуство нинджуцу, като се престориш, че е било развито от 
монасите в твоята провинция. Това би създало добро настроение сред 
шугенджа към тебе и би затвърдило убеждението им, че си важна 
личност. Тогава навярно те ще ти помогнат да намериш Лия. 

Обаче те безпокои и мисълта, че за въвеждането на такива нови идеи още 
не е дошло времето. Можеш да им кажеш, че си дал обет да мълчиш и така 


да запазиш тайната, надявайки се все пак те да ти помогнат да откриеш 
Лия. 

Ако решиш да кажеш на шугенджа за нинджуцу, премини на 34. 
Кажеш ли им, че не можеш да ги научиш, мини на 56. 


25. 


Не си прочел правилно къде те препраща предишния епизод. 
Върни се отново на него и продължи така, както е написано там. 


26. 


- Предполагам, че си права - казваш на Янике, - Много е опасно да се 
връщам назад във времето. Какво друго можем да направим? 

Янике потърква брадичката си. 

- Хм... можем да медитираме и да изпратим на Лия малко куджи, за да 
стане по-силна, а ние да се приготвим да й помогнем, когато тя и нинджа 
се върнат тук. 

Следващите три дни ти и Янике будувате, надявайки се чрез медитация и 
куджи да помогнете на Лия. Часовете се точат безкрай. Нищо не се 
случва. 

Едва на четвъртата сутрин Янике влиза и те събужда преди да се е пукнала 
зората. Лицето й е тъжно. 

- Сънувах един сън - казва тя, - Боя се, че Лия няма да се върне. 

Заравяш лице в ръцете си. 

- Трябваше да й помогна... 

- Ти не си виновен - казва нежно Янике. - Все пак добре е, че поне един от 
вас е тук, за да управлява доджо. 


КРАЙ 


27. 


- Това не е важно... искаш ли да се срещнеш с мене?- питаш нинджа. 

- Ще се видя с тебе - казва нинджа, - но без номера. Иначе Йоши ще 
пострада. 

- Дадено - казваш ти. - Къде да се срещнем? 

- Иди в селището Канаяма. В пощата има телефонен автомат. Той ще 
звънне днес точно в три часа следобед. 

- Ще бъда там - обещаваш ти и затваряш. 


- Това е глупаво... - започва детектив Йонсуро, но ти го прекъсваш. 

- Можем да го убедим, струва ми се, че мечът не е у нас - казваш ти. - 
Накрая сякаш не говореше толкова уверено. 

- Нямаме много време, за да стигнем до Канаяма - казва Лия, - Да 
тръгваме. 

- Предполагам, че няма да мога да те спра - казва детективът с примирение. 
- Нека поне да те закарам. 

Йонсуро бързо подкарва към Канаяма. Казваш му да те остави малко преди 
да стигнете селото, за да можеш да отидеш сам до пощата. Точно в три 
часа телефонът звъни. 

- Върви на север от пощата - казва някакъв глас. - Ще видиш една пътечка, 
която води нагоре към билото на планината. Гръгни по нея. 

Премини на 97. 


28. 


Върни се на 7. 


29. 


Сакай те повежда по някаква тайна пътечка надолу по планинския склон, 
която води към Киото. Вървите почти цял ден и най-накрая заставате пред 
портата на Хитари. Роджо поздравява Сакай. 

- Това е мой ученик - казва й Сакай и те представя, - Няма нужда да казваш 
на господаря, че съм тук. Първо имам да свърша една друга работа. 

Роджо се покланя и ви въвежда в къщата. Ги следваш Сакай. който след 
малко казва: 

- Чакай тук. Трябва да поразпитам наоколо. 

Половин час по-късно Сакай се връща и ти прошепва: 

- Говори се за някакъв затворник долу в мазето. Никой не знае кой е и защо 
е там. Казват, че някакъв далечен братовчед на Хитари, пристигнал току- 
що от далечна провинция, станал причина затворникът да е тук. Носят се 
слухове, че снощи имало някаква битка. 

- Можем ли да отидем при затворника? 

Сакай се оглежда, за да се увери, че наоколо няма никой и казва: 

- Може бил Следвай ме. 

Промъквате се през една малка врата, зад която се виждат тесни каменни 
стълби, водещи към многобройни влажни и мрачни килии. В една от тях 
съзираш човек, който се е свил в ъгъла и навярно е изпаднал в безсъзнание. 
Обръщаш човешката фигура по гръб и едва успяваш да разпознаеш Лия. 
Лицето й е подпухнало и в синини. Разтърсваш я и тя бавно отваря очи. Не 


можеш да кажеш дали те е познала. Развързваш ръцете и краката йий 


помагаш да се изправи. 
- Как можем да се измъкнем оттук? - питаш Сакай. 

- Както и влязохме - отвръща той. - Но оттук нататък сам ще се оправяш. 
Не мога да рискувам да ме заловят с тебе. 

Премини на 13. 


С цел да имаш повече място, за да 
покажеш изкуството на нинджа, ти 
заставаш в средата на > стаята. 
Поемаш дълбоко въздух и свиваш 
колене “преди да започнеш. 
Наблюдаващите стоят далече от 
тебе. Ти силно изкрещяваш, правиш 
задно салто, цяла серия от 
заслепяващи, бързи, резки удари и 
завършваш с тройно превъртане 
назад през стойка на ръце. 


След изпълнението си се 

ДА А поклоняваш задъхан на императора. 
пеещ а му 

ри 1 Той те гледа стъписан. 


Наблюдаващите се отдръпват от 
тебе. Ти поглеждаш към императора 
в очакване на реакцията му. 

- Да - успява да каже най-накрая той 
с глух глас, - беше “доста 
необикновено. 

После бързо махва към стражите да 
те изведат от стаята. 

Закарват те обратно в килията ти. Не 
след дълго при тебе идва един 
свещеник. 

където ще можем да те наглеждаме - 
обяснява той. - Императорът беше направо ужасен от онова, което 
демонстрира. Гой казва, че никога не е виждал нещо толкова животинско и 
грубо. Смята, че ти си опасен човек и се безпокои да не разпостраниш 
уменията си сред хората из страната. 

Закарват те в Бюрото Ин-Янг със специална охрана. Затварят те вътре, а ти 
унило разсъждаваш върху това колко трудно ще ти бъде да избягаш оттук. 


КРАЙ 


З1. 


Знаеш, че не ти трябва много време, за да се сетиш за някой стих или 
мъдрост. Способността бързо да се сещаш за такива неща се смята за белег 
на "добър човек". 

- Когато забравиш намеренията си - рецитираш по памет - и ги оставиш да 
се разтворят в потока на твоята мисъл и действие, ти ще постигнеш най- 
висшата степен на освободеност от мисълта. 

Императорът мълчи и ти се чудиш дали да продължиш, ала точно тогава 
той проговаря: 

- Никога преди не съм чувал такива идеи. Те засягат най-същественото. 
Наистина ме карат доста да се замисля. 

Той сякаш напълно се отдава на мислите си. След малко обаче казва: 

- Кажи ми още. 

Отначало започваш много предпазливо да излагаш философията си, но 
после, когато императорът започва все по-често и по-често да повтаря: 
"Колко интересно!", ти се увличаш и заговорваш разпалено. 

Най-сетне, след два часа императорът се уморява. 

- Беше доста интригуващо - заявява той. - Достави ми удоволствие. Трябва 
да ми кажеш дали не можем да направим посещението ти тук по-приятно. 

- Можете - издумваш дръзко ти, - Дойдох в Киото с една приятелка, но ни 
разделиха. Казва се Лия. Всъщност тя е моята учителка. 

- Хммм - измърморва замислено императорът, - като че ли някой ми беше 
докладвал за посетителка с такова описание. Сещам се - в къщата на 
Хитари. 

Сърцето ти подскача, когато чуваш това. Императорът прави знак с ръка и 
неколцина се втурват към него. Той започва да дава инструкции, а тебе те 
отвеждат навън - императорската аудиенция свърши. 

Премини на 47. 


32. 


Върни се на 7. 


33. 


На следната сутрин свещеникът се появява пред килията ти. 

- Императорът е заинтригуван - обяснява просто той. - Иска да те види. 
Придружават те до императорския палат. Изумява те както семплата 
сграда, така и непретенциозността на императорските покои, разположени 
в най-вътрешната част на едно затворено пространство, наречено "Деветте 
тайника". Като спира пред вратата, водеща към императорската зала, 
свещеникът измърморва: 


- Съдбата ти навярно ще зависи от това какво впечатление ще направиш на 
императора. 

С тези думи той се обръща и те оставя. 

Залата е също доста обикновена. Няма нито ярки цветове, нито пищна 
украса. Единствената мебел тук е един малък стол, на който седи 
императорът. Той е млад - навярно е на твоите години. Лицето му е гладко 
и свежо, чертите му са нежни, ав походката му се долавя финес и грация. 
Правиш дълбок, почтителен поклон - навеждаш се бавно, тържествено и 
колкото е възможно по-ниско. Императорът махва с ръка към стражите, за 
да ти развържат ръцете и да напуснат залата. 

- Така - казва той тихо. - Разкажи ми за себе си. 

Премини на 40. 


34. 


Впускаш се в една подробна лекция върху изкуството нинджуцу. 
Слушателите ти жадно ловят твоите думи. Дори след като пристигате в 
планинския манастир, те настояват да им разказваш до късно през нощта. 
Мълвата за твоето учение и за уменията ти бързо се разнася. Мигновено 
добиваш слава сред планинските шугенджа. През целия следващ ден 
монасите идват, за да те слушат. Затрупан си от толкова много ученици, че 
е невъзможно да се измъкнеш от тях. Пленник си на своя собствен успех. 
Най-сетне в края на деня, уморен и изтощен от това цял ден да отговаряш 
на въпроси, ти молиш за нещо в замяна. 

- Трябва ми помощ - казваш ти, - Пътувам из страната с учителката си. 
Обаче ни разделиха и аз трябва да я намеря. Вероятно е в къщата на 
Хитари. 

- Кой Хитари? - колебливо те пита един от шугенджа. 

- Май че името му е Сукоро - отвръщаш ти. 

- Сукоро е във вражда с брат си Таро - обяснява шугенджа,- Всичко 
започна откакто Таро се издигна до трети ранг, а Сукоро си остана в 
четвърти. Той завижда на брат си. 

Преди да продължи, шугенджа се съветва нещо с останалите, после казва: 
- Познаваме един монах на име Сакай, включен в списъка на хората на 
Сукоро, които ще му помогнат да отхвърли властта на брат си. 

- Мога ли да говоря със Сакай? 

Мини на следващия епизод. 


39. 


- Разбира се - отговаря шугенджа. - Той живее от другата страна на 
планината. Ще изпратя да го повикат. 


Точно в този миг пристига задъхан пратеник от града. 

- В Бюрото Ин-Янг са научили за новия учител! Ескадрон от 
императорската стража е тръгнал насам. Всички ни ще арестува! 

- Трябва да тръгваш - обръща се към тебе шугенджа. - Сам ще намериш 
колибата на Сакай. 

- Не - възпротивяваш се ти, - Ще остана тук, за да ви помогна. 

- Достатъчно ни помогна - казва шугенджа. - Трябва да потърсиш 
приятелката си. 

Той вероятно има право. Може би ще трябва да потърсиш Сакай, който 
живее от другата страна на планината, далече от Киото. Обаче монасите 
имат нужда от тебе тук и сега. 

Ако решиш да намериш Сакай, отиди на 22. 

Ако останеш с шугенджа, отиди на 48. 


36. 


Призори скачаш от оградата в градината на Хитари и чакаш да се 
развидели. Преобличаш се в дрехи, които ще ти позволят да минеш за 
домашен прислужник, и се вмъкваш в къщата през един страничен 
прозорец. 

Известно време вървиш, като се озърташ предпазливо и се ослушваш, но 
не чуваш нищо обезпокоително. Неколцина от персонала ти хвърлят 
въпросителни погледи, ала ти просто бързо минаваш покрай тях. Най-сетне 
изостреният ти слух долавя гласове, които се чуват в една от стаите на 
няколко метра от тебе. Ти се прокрадваш безшумно покрай бамбуковите 
завеси, които служат за стени на стаята, докато най-накрая можеш да чуеш 
отчетливо всяка дума. 

- Но ти не можеш просто да го убиеш! - казва някакъв мъж, - Всички ще 
разберат, че ти си заповядал да го направят. Освен това ще бъде много 
трудно. 

- Трябва - обажда се тихо и гневно някакъв друг мъж, - Твърде дълго 
търпях брат ми да ме превъзхожда. Той да бъде издигнат в трети ранг, а аз 
да остана в четвърти е последният позор, който доживях! 

- Извинете ме, господарю Сукоро - казва първият мъж с успокоителни 
нотки в гласа, - но може би трябва да дадем възможност на магията на 
шугенджа да подейства. 

/Ти знаеш, че шугенджа е религиозен магьосник - шаман./ 

- Достатъчно време му дадох - отвръщаСукоро. 

- Но трябва да почакаме поне, за да намерим някакъв претекст да нападнем 
- казва умоляващо другият. 

- Не ми трябват никакви претексти! - просъсква Сукоро. - Ще действам 
така, както аз искам. 


Точно тогава някъде наблизо се чува шум от стъпки. Сукоро също го 
долавя. 

- Какво беше това? - пита той. 

- Ще ида да видя - отвръща другият мъж. 

Премини на 44. 


37. 


Нинджа се изправя и ти стиска ръката. 
- Йоши ще те чака в пощата - казва той. - Ще разбереш, ако вече не съм 
тук. 
Той се обръща и си тръгва, а ти хукваш надолу по тясната планинска 
пътека. Йоши те очаква до пощата, както е уговорено, и ти го завеждаш 
обратно при Йонсуро и Лия, където всички сте отново заедно и радостно 
се прегръщате. 

КРАЙ 


38. 


Играл си неправилно, за да попаднеш на този епизод. 
Върни се на 1. 


39. 


Търсиш някое удобно място, откъдето би могъл да се покатериш по 
стената. Когато приближаваш, виждаш че тя е най-много два метра висока. 
Отдръпваш се, затичваш се хубаво към нея и щом я усещаш под стъпалата 
си, използваш своята инерция, за да можеш да се изкачиш догоре. 
Смъкваш се от другата страна и вече си в града. 

От вида на порутените сгради и запустелите дворове ти стигаш до 
заключението, че сигурно си в западната част, на Киото, а тя доколкото си 
спомняш, е била опожарявана много пъти и през годините все по-често и 
по-често хората са се изселвали от нея. 

Тръгваш по зловещо безлюдните улици. В една от пресечките зърваш 
прокрадващата се сянка на човек. Минаваш напряко през една изоставена 
къща и го застигаш на следващия ъгъл. 

- Къде живее Хитари? - изричаш бързо от тъмния вход на празната къща. 
Човекът подскача уплашено, когато чува гласа ти. 

- Хитари ли каза? - пита той. 

- Да, търся дома на Сукоро Хитари. 

Мъжът те поглежда смутено. 


- Ами, не съм чувал - избъбря той и бързо се отдалечава. 

Има нещо странно в начина, по който ти отговаря. Ти смяташ, че той знае 
повече, отколкото признава, и решаваш да го проследиш. 

Използвайки техниката на нинджа за бързина и невидимост, ти умело 
проследяваш мъжа по улиците на Киото. Той изобщо не подозира, че ти си 
наблизо. 

Премини на 46. 


40. 


- Ваша милост - избъбряш смутено ти, - аз идвам отдалече - далечно място, 
високо горе в планините, където няма цивилизация, а само сняг и студ. 
Дойдох във вашия голям град, за да търся мъдрост. 

Върху устните му заиграва усмивка. 

- Я ми кажи - обръща се към тебе той, - всички ли във вашите земи 
изглеждат така особено, както и ти? 

- Горе-долу - отвръщаш неуверено. 

Думите ти изглежда го развеселяватг. 

- Горе-долу ли?! - плясва той с ръце. - Какъв очарователен отговор! 
Усмихваш се неуверено. Какво толкова очарователно намира в отговора 
ти?! Лъхва те едва доловимият аромат на парфюма му. 

- Така - казва той и приглажда с ръце дрехата си. - Чувам, че учението, 
което проповядваш, е необикновено. Покажи ми... Демонстрирай нещо от 
твоето изкуство. 

Чудиш се как да направиш добро впечатление на императора. Дали да му 
покажеш няколко движения нинджа? Или пък задно салто? А може би 
цяла серия от бързи удари с крак и ръка и превъртане през стойка на ръце? 
Сигурно никога не е виждал подобно нещо. Дали пък да не му разкажеш 
нещо от философията на нинджа, за поезията, криеща се във всяко 
движение? 

Императорът търпеливо чака. 

Ако опиташ движения нинджа, отиди на 30. 

Ако ли му разкажеш нещо за поезията, мини на 31. 


А. 


- Идват! - извиква някой. 

Ти и Лия блъскате нинджата надолу по коридора - в ръцете на петима 
прислужници, които тичат към вас. После се втурвате назад, прекосявате 
къщата и ти повеждаш Лия към прозореца, през който си влязъл. 


- Изглежда цялата домашна прислуга е хукнала да ни гони - казва Лия, 
скача от прозореца и се озовава на дървото. Ги я следваш, а когато скачаш 
от оградата, хората вече крещят от прозореца подир вас. 

- Сега накъде?- пита Лия, - Те ще завардят градината от всички страни. 

- Зная къде можем да отидем - отвръщаш ти и двамата скачате в съседния 
двор. Хващаш Лия за ръка ия повеждаш към единствения светъл прозорец, 
който си видял по-рано тази вечер. Чукаш на вратата откъм терасата, после 
я отваряш и се озоваваш направо в стаята. Пред себе си виждаш мъжа, 
когото си преследвал, увлечен в разговор с приятелката си. 

Лия влиза след тебе, ти бързо затваряш вратата, като слагаш пръст на 
устните си и казваш: 

- Няма да останем дълго тук, само докато отмине гюрултията. 

Премини на 103. 


40. 


Изваждаш въже от джоба си и завързваш единия му край за себе си, та да 
те придържа, а другия за ствола на дървото, по което се катериш стъпка по 
стъпка. 

Известно време не се чува нищо. Ти чакаш, знаейки че търпението е най- 
добрата /и единствената/ стратегия, с която разполагаш. 

Изведнъж чуваш, че Лия ти извиква нещо от къщата, но не можеш да 
разбереш какво казва. Не се обаждаш, защото не искаш да издадеш 
скривалището си, обаче внезапно се сещаш за един трик, на който тя те е 
научила. Отговаряш й, проточвайки нарочно гласа си така, сякаш идва 
иззад скалата. 

Все пак ти чакаш. Смяташ , че и Лия и нинджата са се запътили към тебе, 
но не се чува никакъв звук. 

Тогава в миг забелязваш нинджата - точно под тебе, до ръба на скалата. 
Внимателно преценяваш скока си. Скачаш от дървото и се озоваваш върху 
една фиданка, която е между тебе и нинджата. Дръвчето се привежда под 
тежестта ти почти до земята, което те поставя в удобна позиция да 
нанесеш на нинджата двоен удар със стъпалото на крака си. 

Онзи изобщо не очаква удара. Ритникът го сварва неподготвен и той се 
изтъркулва до ръба на скалата. Отчаяно търси да се хване някъде, не 
успява и с вик полита в пропастта. 

Миг по-късно пристига Лия и двамата поглеждате надолу. Нинджата не 
дава признаци на живот. 

- Мъртъв е - казва Лия. - Жалко, че никога няма да разберем за какво беше 
всичко това. 

Премини на 88. 


43. 


Поставяш меча си на земята и бавно се отдръпваш. като не изпускаш от 
очи нинджата. Гой прави знак на своя човек да пусне Йоши. 

- Бягай, Йоши! - извикваш ти. 

Йоши се втурва към гората, а ти хукваш след него, изоставяйки оръжието 
си, като при това успяваш да забележиш, че единият от похитителите се 
спуска стръвно към меча. 

- Няма ги - казва Йоши, поглеждайки назад през рамо. 

Ти го побутваш да не спира и казваш: 

- Обаче скоро ще дойдат, като разберат, че мечът е фалшив. 

Двамата с Йоши вече имате добра преднина и бързо стигате до пощата в 
селото, където ви чакат детектив Йонсуро и Лия. Лия прегръща Йоши, а 
детектив Йонсуро, търсейки нещо по картата, изпраща специален 
полицейски отряд по следите на нинджа. 

По-късно Йоши успява да ви разкаже подробностите по неговото 
отвличане. 

- Нинджата каза, че семейството му било клон от рода, който 
първоначално притежавал меча. Преди около хиляда години някакъв негов 
прароднина бил изпратен в изгнание. Дълги години семейството му не 
могло да възстанови честта си, но той решил, че ако успее да вземе меча, 
ще може да постави началото на една могъща традиция риу и да основе 
свое собствено училище за тренировки. Смятам, че е искал да използва 
училището за отмъщение. 

- Е - казва Лия, - с онзи меч там няма да стигне далече. 

Въпреки че хората на Йонсуро не намират нинджата, те все пак откриват 
меча в гората. Дали нинджата е разбрал, че е фалшификат? Никога няма да 


узнаеш, защото никога повече няма да го видиш. 
КРАИ 


44. 


Ти се измъкваш преди Сукоро и неговите съветници да те спипат, като се 
отправяш към задната част на къщата. Минаваш през една плъзгаща се 
врата и се озоваваш в градината, където спираш, за да помислиш. От 
дочутото решаваш, че Сукоро е намислил да убие брат си Таро, което 
евентуално стаба причина за неговото изгнание. 

Щом завиваш и излизаш иззад живия плет, ти се озоваваш на малка поляна 
близо до езерото. Тогава ги виждаш - Лия и нинджата, застанали един 
срещу друг. В миг Лия те зърва и махва към нинджата с думите: 

- Дошъл е един от прислужниците. 

Нинджата се обръща и чака да приближиш, като не изпуска Лия от очи. Ти 
изиграваш ролята си. 

- Извинете ме - казваш смирено, заставайки по-близо до нинджата, - но 
господарят Сукоро... 

Преди да довършиш, ръката ти светкавично се стрелва и удря нинджата по 
врата, а той се свлича на земята. 

- Боже, как се радвам, че дойде - казва Лия с въздишка на облекчение. - 
Той настояваше да се бием. Мисля, че нямаше да мога да се справя сама. 
Съобщаваш на Лия онова, което току-що си чул в къщата. 

- И ние подслушахме разговора - казва тя. - Обаче вместо да разбере, че 
неговият прароднина с основание ще бъде заточен, Хитари още повече се 
разгневи и пожела да се бием. 

Поглеждате надолу към Хитари. 

- Какво да правим с него? 

- Господарят Сукоро ще се погрижи за него - отвръща Лия. - По-добре да 
го оставим ида се връщаме в нашето време преди някой друг да е излязъл 


от къщата. 
КРАИ 


46. 


Следваш мъжа до богатия източен квартал на града. Той заобикаля една от 
къщите, провира се през живия плет в задната й част и се озовава в голяма 
градина. Виждаш, че се упътва към някакъв светъл прозорец отзад. 

Ти минаваш от другата страна, провираш се напряко през храстите и го 
пресрещаш преди онзи да е стигнал прозореца. 

- Нищо лошо няма да ти направя - казваш ти и пристъпваш към него малко 
агресивно. - Просто ми кажи коя е къщата на Хитари. 

Мъжът кимва, посочвайки с глава наляво. 

- От другата страна на оградата е - прошепва той. - Но моля те, не им 
казвай, че си ме видял тук - довършва непознатият, като те сграбчва за 
ръкава. 

- Защо не? - питаш ти с надеждата, че той знае още нещо. 


- Една от братовчедките на Хитари живее там, а аз съм влюбен в нея - 
казва свенливо младият мъж. - Но тъй като съм с по-нисък ранг, ще ме 
убият, ако ме видят, че се срещам с нея. 

- Не се тревожи - казваш ти и изчезваш в градината. Намираш оградата и 
използваш своето кагинава, за да се изкатериш. 

Вече качил се върху оградата, ти оглеждаш масивната къща на Хитари с 
тъмни прозорци. Чудиш се как да влезеш вътре. Дали да влезеш сега, 
използвайки черното облекло на нинджа? Или пък да изчакаш утрото и да 
се преоблечеш като прислужник, за да можеш спокойно да се движиш из 
къщата? 

Ако решиш да влезеш в дома на Хитари сега, облечен като 
нинджа, отиди на 53. Решиш ли да изчакаш до сутринта, мини на 
36. 


47. 


Завеждат те в някаква малка стая в двореца, където един от прислужниците 
ти казва да почакаш. 

Сядаш на пода. От време на време ти носят чай и храна. Часовете бавно се 
нижат един след друг. Най-сетне чуваш гласове, които се усилваг. 
Прислужникът ти съобщава, че имаш посетител. 

- Лия! - извикваш ти. 

Тя се втурва към тебе, за да те поздрави и пита: 

- Какво правиш тук? 

- Не виждаш ли, че съм гост на императора?! - възкликваш ти, а когато 
прислужникът ви оставя сами, ти й разказваш как си се върнал в миналото, 
за да дойдеш при нея и да й помогнеш. 

- Ами, дошъл си точно навреме - казва Лия, - Хората на императора едва 
успяха да ме отърват от една битка с Хитари... битка, която струва ми се, 
щях да загубя. 

- Е, за какво е било всичко това? 

- Хитари искал меча - отвръща Лия, - Мислел, че ще може да го използва, 
за да основе нинджа риу. Вярвал, че това ще му помогне да възстанови 
честта, която семейството му изгубило заради изгнанието на техния 
прароднина Сукоро преди много години. Ала когато Хитари и аз дойдохме 
тук, видяхме че Сукоро напълно е заслужил наказанието си - той е 
завиждал на брат си и е кроял план да го убие. 

- Тогава защо ти и Хитари е трябвало да се биете? 

- Хитари не можа да приеме истината за брат си, макар че видя с очите си. 
Насочи гнева си към мене. Но такава е природата на завистта. Той бе 
заразен от духа на своя предшественик. 

Хм, хайде да се връщаме в настоящето, колкото може по-бързо, преди да 
ни е погнал отново. 


КРАЙ 


48. 


- Никъде няма да тръгвам - упорстваш ти, - Не мога да ви изоставя. 
Шугенджа роптаят срещу решението ти, но много скоро, когато пристига 
първият императорски ескадрон, разбирате, че няма никакво време за 
препирни. Чуват се крясъци и дрънчене от ударите на мечовете върху 
металния обков на портата. Императорските стражи се опитват да влязат в 
манастира. Втурваш се към вратата с останалите шугенджа и чуваш как 
капитанът на стражата извиква: 

- Искаме само новодошлия! Няма нужда да се бием! 

Хората се щурат насам-натам, докато стражите нахлуват в сградата и се 
устремяват навътре. Навсякъде около тебе се водят ръкопашни битки. 


Използваш удари с ръцете и краката и просваш на земята няколко 
изненадани войници. Обаче на тяхно място идват все нови и нови. Накрая 
стават толкова много, че не си в състояние да се справиш с всичките 
наведнъж. Тогава те приковават към земята и те измъкват навън. 
Неколцина от шугенджа се спускат след похитителите ти, за да те 
освободят, но войниците са твърде силни. 

Докато те влачат с вързани ръце и крака към Киото, надушваш, че 
отнякъде се носи пушек. Поглеждаш назад и виждаш, че манастирът е в 
пламъци. 

Съдят те набързо в двореца на императора и те осъждат на доживотен 
затвор. Заради легендарните си способности ти си под усилена охрана 
двадесет и четири часа в денонощието. Бягството е почти невъзможно. Все 
пак имаш на разположение цял живот да опитваш. 


КРАЙ 


49. 


Върни се на Ги започни играта отначало. 


50. 


След като веднъж си анализирал нещата, решаваш, че ще трябва да 
изглеждаш като дърводелец от десети век. Янике сяда на пода заедно с 
тебе и, използвайки сайминджуцу. тя те хипнотизира и започва с ръце да 
описва знаците куджи, с които да разтвори материята на времето. 

Когато отваряш очи, ти се намираш на склона на някаква планина. Съвсем 
близо до тебе се чува силен шум. В последния миг успяваш да се 
изтъркулиш встрани от пътя преди тълпата от монаси, понесли факли и 
оръжия, да се втурне покрай тебе, скандирайки гневно. Разбираш, че това 
са навярно шугенджа /монаси-войни/ в настъпление. 

Изчакваш докато всичко утихне и предпазливо тръгваш надолу през 
огрения от луната лес. Щом излизаш от гората, пред тебе се открива 
прекрасна гледка - това е Киото. 

Градът е заобиколен от крепостна стена, в която има осемнадесет порти. 
Питаш се дали ще можеш да се промъкнеш през някоя от тях по това време 
на нощта. Можеш да изчакаш до сутринта, когато стражите не са толкова 
бдителни... или да се опиташ сега да изкатериш стената. 

Ако се опиташ да изкатериш стената сега, обърни на стр. 39. 
Решиш ли, че е по-добре да минеш през една от портите 
сутринта, обърни на стр. 54. 


91. 


- Ето какво ще направим - обяснява Янике. - Аз ще му кажа, че мечът вече 
не еу нас. След това ще се опитам да му приложа заклинанието ками, но 
ще трябва да ни оставиш за малко сами. 
Малко по-късно ти и Лия се връщате в стаята и намирате нинджа, потънал 
в дълбок сън. Янике го е развързала. 
- Ще се събуди след няколко часа - съобщава тя. 
- Как мина? - питаш ти. 
Янике се опитва да бъде скромна, но лицето й все пак засиява от гордост. 
- Заклинанието подейства - казва тя - и той разбра, че мечът вече го няма. 
Открих също, че е от рода на Сукоро Хитари. Преди хиляда години Сукоро 
бил изпратен в изгнание за това, че се опитал да убие брат си, на когото 
завиждал. Както знаем, проклятието на завистта е, че човешкият дух остава 
завистлив дълго след като тялото е станало на прах. 
- И този е духът, който го е бил обсебил? - питаш ти. 
- Да - отговаря ти Янике. 
- А каква е ролята на меча? - пита Лия. 
- Хитари са клон от рода Миамотори - отвръща Янике. - Когато чул за 
меча, нинджата решил, че той може да послужи за крайъгълен камък на 
неговата риу. Чрез нея смятал да възстанови семейната чест. Сега обаче 
той знае, че може да основе риу без меча и че трябва да остави на мира 
миналото. Колко пъти само се извинява за онова, което е сторил на тебе и 
Лия. 
- Е - казваш с усмивка ти, - смятам, че и ние с Лия бихме могли да оставим 
миналото на мира. 

КРАЙ 


23. 


Все още върху оградата, ти бързо развързваш своята фурошики, 
измъквайки оттам черните дрехи на нинджа, които обличаш, за да се слееш 
със сенките и мрака. Скачаш върху едно дърво, а оттам се хващаш за 
външната греда на сградата. Малко по малко, увиснал само на ръцете си, 
ти се придвижваш по гредата, стигаш до перваза на отворения прозорец и 
през него скачаш в къщата. 

Наведен ниско към земята и криейки се в сенките, ти се прокрадваш от 
стая в стая, като спираш във всяка, за да се ослушаш. Все пак не чуваш 
нищо и... си втрещен, разбира се, когато завивайки зад ъгъла, се сблъскваш 
с още един нинджа! 

Той веднага напада, сграбчвайки те за врата, за да стисне сънната ти 
артерия и да те накара да изпаднеш в безсъзнание. Ала някой силно ритва 
нинджата отзад и резкият удар в долната част на краката му го поваля на 


земята. Падайки, той те повлича със себе си. Ти се изтъркулваш встрани и 
се освобождаваш от хватката му, а той използва лактите си, замахва рязко 
назад и нападателят му се забива в близката дървена преграда, която в миг 
става на пух и прах. Това ти дава възможност да хванеш нинджата за 
ръката и да го хвърлиш на земята, но той използва инерцията си, дръпва те 
със себе си и те запраща в другата дървена преграда. Разлетяват се трески. 
Разтърсваш глава, но ето че нинджата отново идва към тебе. Изведнъж 
обаче другият нападател връхлетява изневиделица и ти виждаш, че това е... 
Лия! Тя поваля нинджата на земята, но той успява да я дръпне, извивайки 
едната Йй ръка на гърба. Измъкваш своето кагинава, провираш го под 
ръката на нинджата и през тила му. Гази хватка дава възможност на Лия да 
се освободи и двамата завързвате нинджата с твоето кагинава. 
Междувременно из къщата се разнасят викове, наблизо се чуват стъпки. 
Премини на 41. 


54. 


Призори приближаваш градските порти. Стражите започват да те 
разпитват какъв си, откъде си, за кого ще работиш и ти с известен страх се 
питаш дали все пак облеклото ти на дърводелец не изглежда съмнително. 
Въпреки това отговаряш уверено и те пускат да влезеш в града. 

Тръгваш по една от широките улици и с възхищение гледаш красивите 
къщи на аристократите. Изведнъж чуваш как някой ти заповядва да се 
дръпнеш встрани. Обръщаш се и виждаш карета, теглена от два вола, която 
бавно и тържествено се носи по пътя, а благородникът в нея оглежда 
обстановката навън. Опитваш се да се оттеглиш тихомълком, ала той те 
забелязва и заповядва на слугите си да те доведат при него. 

- Дърводелец ли си? - пита той и измерва с поглед сечивата ти. 

- Да, господарю - отговаряш ти, като решаваш на свой ред да се 
възползваш от ситуацията и да получиш малко информация. - Търся 
къщата на Хитари. Искат да им свърша някаква работа. 

- Много добре, само че първо в моята къща има нужда от някои поправки. 
Ще дойдеш с мене - заповядва благородникът и без повече думи дръпва 
пердето на прозореца си. 

Слугите те сграбчват за врата и ти нямаш друг избор, освен да ги следваш. 
Премини на 94. 


55. 


- Ало, полицията ли е? - казваш по телефона, - Хванах един, който се опита 
да нахълта в дома ми. Можете ли веднага да изпратите някой офицер? 


Пет минути по-късно пристигат двама полицаи. Те виждат нинджата, 
проснат на земята в несвяст, и те изглеждат с подозрение. 

Разказваш им цялата история - от мига, в който си забелязал някаква сянка 
на покрива до залавянето на натрапника с помощта на учениците. 

- Предполагам, че имаш достатъчно свидетели - казва един от полицаите, - 
но гледай да си тук, когато те извикаме за разпит. 

- Ще бъда - обещаваш ти, докато те натоварват безжизненото тяло в колата 
си. 

На следния ден прочиташ във вестника за някакъв нинджа, който избягал 
от местния затвор. 

Следобед Лия се връща. Ти й съобщаваш какво се е случило в нейно 
отсъствие, а тя казва: 

- Когато пристигнах в къщата на баба, разбрах, че тя е болна, защото някой 
й е дал бавно действаща отрова. Отровата беше от тези, които използват 
нинджа. Щом открих това, веднага се сетих каква е противоотровата. 

- Значи нинджата всъщност е отровил баба ти, за да те отстрани от доджо 
- разсъждаваш на глас ти. - А сам вчера нахлу в сградата. 

- Май си прав - съгласява се Лия, - Но каква е целта на всичко това? 

- Не зная - отвръщаш ти, - но трябва да се подготвим за следващия ход на 
нинджата. 

Следващият му ход обаче така и не се състои. От него няма ни вест ни 


кост... и ти изобщо не можеш да си го обясниш. 
КРАИ 


56. 


- Съжалявам, но не мога да ви обучавам на това - казваш ти на 
шугенджа.- Сенсей, който ме научи, ме закле да мълча. Не мога да ви 
разкрия повече. 

Шугенджа изглеждат разочаровани, макар че проявяват разбиране. 

- Жалко - казва един от тях. - Да беше се съгласил да ни обучаваш, щеше 
да имаш много ученици. Все пак трябва да бъдеш наш гост в манастира. 
След като вечеряш заедно с шугенджа, ти им казваш, че трябва да си 
лягаш. 

- Трябва да стана преди да е съмнало - съобщаваш ти. - Можете ли да ми 
кажете къде се намира къщата на Сукоро Хитари? 

Монасите се съветват нещо помежду си, после един от тях казва: 

- В източната част на града е, пети район, седми блок - където вторият 
широк булевард се среща с петата пресечка. 

Повтаряш указанията, докато ги запомниш, благодариш на шугенджа за 
тяхното гостоприемство и им пожелаваш лека нощ. 


След няколко часа сън ти отново се спускаш по планинския склон към 
Киото. При първи зори почукваш на вратата на дома на Хитари. Роджо 
или стопанката на къщата вижда монашеското ти облекло и учтиво те пита 
кого търсиш. Решаваш да понасилиш малко късмета си и питаш на свой 
ред дали тук са идвали някакви хора през последните два дни. 

Роджо се поколебава за миг, после казва: 

- Да, вчера пристигна един далечен братовчед на господаря Сукоро. 

- Мога ли да се видя с него?- питаш дръзко. 

Роджо е изненадана, но казва: 

- Ще попитам. Почакай малко. 

Премини на 74. 


57. 


Нинджата седи известно време и мълчи. След малко разбираш, че той 
размишлява върху това, което току-що си казал. Най-накрая проговаря. 

- Трябва да призная, че твоята история звучи достоверно. Трябва да 
призная и това, че се поучих от нея. Изглежда аз също съм бил под 
влиянието на духа на отмъщението. 

- Разбираш ли? - подхваща той отново след кратко мълчание. - Моят род 
Хитари е клон на Миамотори. Преди много време... всъщност точно преди 
хиляда години един мой прароднина е бил несправедливо заточен. Той 
станал жертва на интригите на брат си, който бил издигнат на по-висок 
ранг и не желаел брат си за съперник... През всички тези векове моето 
семейство страдало, изолирано от другите. Когато чух за меча, аз реших, 
че ако мога да го взема, ще възстановя семейната чест. Мечът и неговата 
мощ биха могли да положат основата на моята риу, а чрез риу моят клон 
от рода би могъл отново да се издигне... За жалост брат ми пръв се добра 
до меча и го изпрати във вашето доджо не само, за да ми се надсмее, но и 
за да унищожи доджо. От думите ви разбирам, че планът му за малко не е 
успял... Сега разбирам, че съм бил завладян от разгневения ками на моя 
далечен предшественик. И брат ми и аз повтаряме грешката на прадедите 
ни. Може би наистина е по-добре, че все пак мечът е изчезнал. 

Премини на 37. 


58. 


Налага се да започнеш от 1. 
Играй само с епизодите, на които трябва да преминеш. 


59. 


Лия посочва с пръст нагоре. Взела е със себе си два комплекта шуко - 
нокти на нинджа. Ти бързо надяваш единия комплект и докато се изкачваш 


с удоволствие забелязваш колко добре работят ноктите върху стените от 
дърво. Когато стигаш най-горе, ти с изненада виждаш как Лия пробива 
дупка в покрива със своите шуко. 

- Не знаех, че можеш да направиш такова нещо - отбелязваш ти и се 
провираш след нея през дупката. 

- Нито пък аз - казва Лия. 

Ти притичваш по покрива, скачаш върху едно дърво в градината и се 
спускаш на земята. Оттук можете да избягате и да отидете в града. 
Повеждаш Лия нагоре по планинския склон, към манастира. 

Там се надяваш да намериш убежище и сигурно място за ритуалите, които 
е необходимо да извършите, за да се върнете с Лия в настоящето. По пътя 
й разказваш как Янике ти е помогнала да се пренесеш в миналото ия 
питаш дали е разбрала какво всъщност иска нинджата. 

- Както знаеш - отговаря ти Лия, - той търсеше меча. Пренесох се в 
миналото, защото нямах друг избор, но също защото исках да разбера дали 
наистина древният праотец Сукоро е бил несправедливо заточен. Още не 
бях наясно по този въпрос, когато ти дойде, но ако Сукоро е действал по 
начина, по който току-що постъпи онзи нинджа, то той си е получил 


заслуженото. . 
КРАИ 


60. 


Казваш си, че е глупаво да извадиш меча от ножницата, след като не знаеш 
как да го използваш. Освен това може да повредиш маяка. Ето защо 
предпазливо се отдръпваш назад. Двамата нинджи се приближават и 
застават от двете ти страни. 

- Предупредихме те да дойдеш сама - изкрещява единият. 

- Така и направих - отговаряш. - Онези хора бяха репортери. Навярно са ме 
проследили - нямах представа, че са тук. 

Нинджата спира и те оглежда от глава до пети. 

- Тили си Лия? 

- Неин приятел съм - отговаряш. 

- Това ли е мечът? 

- Да. 

- Остави го на земята! 

Подчиняваш се. Нинджата, който е разговарял с теб, се навежда да вдигне 
меча, а останалите все повече се приближават, готови за нападение. 
Предпазливо отстъпваш. Когато нинджата е до теб, ти се преструваш, че 
губиш равновесие и политаш назад. Той се втурва към теб. Кракът ти 
внезапно се изстрелва, удря го в гърдите и го поваля по гръб. Прескачаш го 
и се втурваш по пътеката. 


Задъхана пристигаш пред къщата, където те чакат Лия и детектив 
Джонсуро. 

- Мечът е в ръцете им! - успяваш да изкрещиш. - Къде е Йоши? 

- Още не сме го видели, но маякът работи - отвръща Джонсуро. 

Отиди на 72. 


61. 


Янике те наблюдава да довършваш приготовленията си, сетне ти напомня, 
че ти предстои да вземеш важно решение. 

- Преди да се озовеш в миналото, трябва да избереш как ще се предрешиш 
- казва тя. - Предлагам да се облечеш като будистки монах. 

- Защо не като дърводелец? - обръщаш се към нея. - Миналият път, когато 
с Лия се върнахме в миналото, бяхме маскирани като дърводелци. 

- Запомни, че аристократите от десети век са се отнасяли с пренебрежение 
към работниците. Благородниците дори се питали дали обикновените люде 
са хора и често се отнасяли с тях като с животни. Един аристократ не би се 
замислил да обиди, зароби или дори да убие работник. А ако си предрешен 
като монах, ще предизвикваш известно уважение. 

- Права си - отговарям. - И никой няма да се интересува имам ли право да 
пътувам. Но представи си, че се наложи да демонстрирам религиозните си 
познания) А преоблека ли се като дърводелец, тази опасност отпада. Освен 
това винаги могат да сменя костюма си... 

- Ив двата случая е рисковано - прекъсва ме Янике. - Сам реши как е най- 
добре да постъпиш. 

Ако решиш да се преоблечеш като дърводелец, премини на 50. 

Ако избереш да се маскираш като монах, премини на 20. 


62. 


Приклякаш и се обръщаш, питайки се какво още може да се случи. 
Внезапно с крайчеца на окото си забелязваш тъмна сянка, която се носи 
към теб. Замахваш с меча и разсичаш тялото по средата, след което 
откриваш, че е било напълнено със слама чучело. 


В този миг някой те сграбчва за крака. Опитваш се да се освободиш, но 
стъпалото ти е здраво приковано с някаква метална жица. Внезапно 
нинджата изскача от дупката, замаскирана с борови иглички, и избухва в 
смях, докато ти се опитваш да освободиш крака си. 

Иска ти се да разрежеш жицата, но всеки път, когато замахнеш, нинджата 
се приближава и се налага да го отблъскваш с меча. От този миг кракът ти 
се освобождава и ти се хвърляш встрани. Претъркаляш се и скачаш на 
крака, готов да посрещнеш нинджата. 

Дебнете се взаимно цяла вечност, но нито един от двама ви не може да 
нападне. 

Накрая се обръщаш към него: 

- Разбирам, че искаш да притежаваш меча на всяка цена. Ще ти го дам, ако 
ми докажеш, че Йоши е в безопасност. 

- Ще направим размяната едновременно? - недоверчиво пита нинджата. 

- Точно така. 

Той кимва и ти прави знак да го последваш. Повежда те по кривуличеща 
през гората пътека, докато се озовавате пред къщурка, замаскирана с листа 
и клонки. Нинджата нарежда на някого да изведе Йоши. 

Когато те вижда, лицето на Йоши грейва. 

- Добре ли си? - обръщаш се към него. 

- Нищо ми няма - с леко треперещ глас отвръща той. 

Премини на 43. 


63. 


Това е много таен епизод. Щом вече си попаднал на него трябва да 
започнеш играта отначало. Премини на 1. 


64. 


Обръщаш се към Лия: 

- Да се махаме оттук. Омръзнаха ми тези репортери. 

Двамата се промъквате през тайната врата в коридора и тръгвате през 
прохода, който минава под доджото и излиза в гората. Достигате по най- 
близкия път до автобуса. Отивате до къщата на един приятел. Оттам се 
опитвате да позвъните на детектив Джонсуро и да му съобщите къде се 
намирате, но телефонът на полицията непрекъснато дава заето. 


- Навярно се обаждат репортерите - замислено отбелязва Лия. - Ще се 
наложи да почакаме до утре. Междувременно трябва да решим как да 
спасим Йоши. 

С Лия дълго си блъскате главите, но изобщо не ви идва наум защо са 
отвлекли Йоши и защо нинджата иска меча. Обаждаш се на семейство 
Миямотори, чийто предшественик първоначално е притежавал оръжието, 
но те отказват да се забъркват в тази история. 

На следващата сутрин успяваш да се свържеш с детектив Джонсуро, който 
заявява: 


- Все още не съм се натъкнал на никакви следи. А вие? 

- Също - отговаряш. 

- Не бива да се отказваме - мрачно казва той. 

- Междувременно ще помоля да ми направят дубликат на меча. Можете ли 
да ми обясните как изглежда? 

С Лия му описвате меча и обещавате, че привечер отново ще му позвъните. 
Чети следващия епизод. 


65. 


При повторното обаждане съобщавате на Джонсуро, че не сте научили 
НИЩО НОВО. 

- Аз също - признава детективът. - А времето ни е малко. Утре трябва да 
предадем меча. 

- Май ни остава само надеждата, че ще ги заблудим с дубликата - тихо 
казвам аз. 

- Ще накарам | него да вградят маяк - обяснява Джонсуро. - Най-вероятно 
това е единственият ни шанс да си върнем Йоши жив. 

На другата сугрин с Лия отивате в полицейския участък, който все още е 
обкръжен от тълпа репортери, очакващи новини. 

Докато тримата пътувате с автомобила, каран от Джонсуро към село 
Канаяма, забелязваш как някаква кола неотлъчно ви следи. 

- Струва ми се, че ни преследват - обръщаш се към спътниците си. 
Премини на 70. 


66. 


- Ще ти дадем меча - бързаш да го прекъснеш, - но ще ни бъдат 
необходими няколко дни, за да го вземем. Обещаваш ли, когато го 
получиш да ни върнеш Йоши? 

- Обещавам - отвръща нинджата. 

- Къде ще извършим размяната? 

- Ще отидеш в планинското селце Канаяма - нарежда той. - След три дни 
телефонът в пощенската станция ще позвъни точно по обяд. Ще отидеш 
съвсем сам. Повярвай, че ще разбера ако не се подчиниш на нарежданията 
ми. 

След като затваряш телефона, Лия възкликва: 

- Защо му обеща? Га нали не притежаваме меча? 

- Прецених, че по този начин ще спечелим време - отвръщаш. - Най- 
малкото сега знаем къде ще бъде врагът ни след три дни. 

Джонсуро се намесва: 

- Е, това все пак е нещо, въпреки че не ни помага Бог знае колко. 

- Не ели възможно да направим копие на меча - предлагаш ти. 

Лия поклаща глава. 

- Изключено е. Нима не си спомняш, че мечът притежава огромна сила? 
Ако нинджата по някакъв начин е свързан с него, моментално ще разбере 
измамата. 

Детективът си тръгва, като обещава да ви се обади ако му хрумне нещо. 
Току-що си заспал, когато телефонът отново иззвънява. Лия вдига 
слушалката, заслушва се и пребледнява. Затваря телефона и се обръща към 
теб: 


- Отново се обадиха родителите на Иоши. Някой им е съобщил за меча. 
Заплашиха ме, че ако не го предадем на нинджата, ще ни вкарат в затвора. 
Премини на 92. 


67. 


Нинджата те забелязва в същия момент, когато ти го съзираш. Лия издава 
смразяващ кръвта ти вик и се спуска към тебе. Ти инстинктивно се 
хвърляш в краката му, нинджата се спъва и пада върху тебе. След миг 
скача, възсяда те и двамата се изтъркулвате надолу по склона. Усещаш, че 
нападателят е обезсилен от злополуката, но и ти не си по-добре от него. 
Приземявате се на ръба на скален праг и се откъсвате един от друг. С 
олюляване се изправяш на крака, готов за следващото нападение на 
нинджата. Но той е изчезнал. Озърташ се наоколо - от него няма и следа. 
Свиваш се зад един храст и чакаш, като същевременно се ослушваш. В 
продължение на няколко минути дочуваш само шумоленето на листата. 
Хрумва ти, че ако останеш тук, ще се превърнеш в лесна мишена. 

Трябва да направиш нещо, но какво? Дали да не се качиш на някое дърво. 
Там ще се намираш в по-изгодно положение, освен това земното 
притегляне ще ти помогне, ако се наложи да нападнеш нинджата. 

От друга страна, силите ти са изчерпани. Може би е по-добре да се върнеш 
в къщата и да вземеш Лия? Твърде вероятно е да очакват да направиш 
точно това, но можеш да минеш по обиколен път. 

Ако се качиш на дърво, отиди на 42. 

Ако се запътиш обратно към къщата, отиди на 93. 


69. 


- Ами... трябва да взема още инструменти - казваш ти и заднешком се 
отдалечаваш от тримата приклекнали мъже, които те наблюдават. 

Обръщаш се и в този момент стъпваш върху място, където дъските на 
покрива са изгнили. Те се пречупват и внезапно започваш да падаш. 
Благородна дама, застанала пред огледалото, изкрещява, когато се 
озоваваш в стаята й. Опитваш се да станеш, като си мислиш само за 
бягството. Но моментално осъзнаваш, че няма да отидеш никъде, защото и 


двата ти крака са счупени. 
КРАЙ 

70. 


Детектив Джонсуро със скърцане на спирачките прави обратен завой и 
насочва колата по някакъв страничен път. Карайки с шеметна скорост, 
взима няколко остри завоя и след малко отново се озовавате на шосето. 
Изглежда, че благодарение на тази маневра сте се изплъзнали от 
преследващата ви кола. 

Няколко минути преди пладне, Джонсуро спира в покрайнините на 
Канаяма. Изваждайки меча от багажника, той посочва малкия скъпоценен 
камък на дръжката, сетне казва: 

- Това е маякът. Желая ти късмет. - И ти подава оръжието. 

Сам прекосяваш селото и се озоваваш пред пощенската станция. Стряскаш 
се, когато забелязваш паркирана наблизо колата, която допреди малко те 
преследваше. Но сега нямаш време да се занимаваш с нея. 

Точно по пладне телефонът иззвънява. Вдигаш слушалката и нечий глас ти 
нарежда: 

- Отиди в северния край на селото! Ще видиш пътека, която навлиза в 
гората и се изкачва по склона на планината. - Щрак - връзката се прекъсва. 

Подчиняваш се на указанията. Пътеката криволичи пред гората. Внезапно 
дочуваш викове. Хукваш напред и на следващия завой за малко не се 


препъваш в две тела със забити в гърбовете ками. А точно пред теб стоят 
двамата нинджи. 

Разпознаваш в жертвите двамата репортери, които > разследваха 
отвличането - оказва се, че са били прекалено любопитни. 

Първата ти мисъл е да побегнеш. Сетне си спомняш за меча. Въпреки че не 
си се занимавал с кендо или с бой с мечове, може би ще съумееш да 
отблъснеш враговете. 

Ако измъкнеш меча от ножницата, отиди на 106. 

Ако решиш, че е по-добре да не го правиш, отиди на 60. 


Й. 


- Как да заведа нинджата у бабата на Лия? - Питаш се на глас. 

- Сложи го в куфара - предлага един ученик. 

Целият клас ти помага да завържеш нинджата с всички възли, които знаеш, 
да го пъхнеш в куфара и плътно да затвориш капака. Когато таксито 
пристига, обясняваш на шофьора: 

- Трябва да закарам този куфар в къщата на баба ми, която е на три часа 
път оттук. Ще ти платя двойно от това, което показва таксометърът и ще ти 
дам голям бакшиш. 

Шофьорът радостно потрива ръце, сетне ти помага да прикрепиш куфара 
на покрива на колата. Благодариш на учениците си и се отправяш на път. 
Всичко върви по мед и масло, докато се озовавате на последния планински 
хълм преди къщата на бабата. Куфарът заплашително започва да се 
поклаща. Нинджата се е събудил и се опитва да излезе. 

- Какво става? - пита шофьорът. 

- Не ви разбирам - преструваш се на ни лук ял, ни лук мирисал. 

- Много добре разбираш! - възкликва човекът. 

Спира встрани от пътя и без да изгаси мотора. изскача навън, за да 
разгледа куфара. 

Хвърли поглед към волана. Дали да скочиш на предната седалка и да 
подкараш колата? Взел си няколко урока по шофиране и смяташ, че ако 
караш достатъчно бързо, ще достигнеш къщата, преди нинджата да се 
освободи. Или пък е по-разумно да се опиташ да убедиш шофьора да 
продължи да кара? 

Ако решиш да караш сам, премини на 78. 

Ако се опиташ да убеждаваш шофьора, премини на 90. 


72. 


Детективът Джонсуро те завежда В канцеларията в дъното на пощата, 
където хората му са инсталирали табло, на което може да се проследи 
движението на меча по монтирания в дръжката му маяк. Светлинката на 
таблото показва, че носят меча нагоре по планината. Малко преди върха, тя 
изгасва. Джонсуро посочва на картата и казва: 

- Точно на това място има храм. Ще им дадем двайсет минути да освободят 
Йоши, после ще ги нападнем. 

Двайсетте минути минават бавно. Йоши така и не се появява, мечът не се 
помръдва. 

- Да вървим - нарежда детективът. 

Двамата с Лия тръгвате по пътеката след Джонсуро и хората му. След 
продължително изкачване най-сетне достигате храма, обозначен на 
картата. Полицаите се разпръсват и го обкръжават, готови за нападение. 
Джонсуро се обръща към обитателите му с помощта на мегафон и им 
съобщава, че разполагат с две минути да се предадат. Думите му са 
посрещнати с гробовно мълчание. 

Детективът прави знак на хората си, които измъкват пистолетите си и се 
приближават към храма. Избиват едновременно предната и задната врата и 
се втурват вътре. След няколко минути се появява един полицай и 
съобщава, че в храма няма никого. 


Ти, заедно с Лия и Джонсуро, влизате вътре. Мечът е забит в пода. върху 
острието е забодена бележка, която гласи: "За съжаление Йоши ще 
пострада, защото се опита да ни пробуташ фалшификат. Не можеш да 
отречеш, че те предупредихме." 
Питаш се как да обясниш това на родителите на Йоши. 

КРАЙ 


74. 


Роджо се връща и те кани да влезеш. 

- Господарят моли да го почакате тук - съобщава тя, докато те превежда по 
дълъг коридор до някаква стаичка в дъното на къщата. 

Сетне те оставя да чакаш появата на братовчеда. Минутите минават, 
започваш да подозираш някакъв капан. Ненадейно Роджо се появява с 
пълен чайник и казва: 

- Господарят се извинява за закъснението си и ще дойде всеки момент. 
Отпиваш от чая и се питаш дали да се опиташ да избягаш докато все още е 
възможно. Внезапно забелязваш, че чаят мирише особено, завладява те 
странно усещане. 

Попаднала си в капана и има само един изход. Ставаш, преструваш се, че 
залиташ, сетне се сгромолясваш на пода, като счупваш чашата. Надяваш 
се. че не си погълнал достатъчно отрова, за да припаднеш в 
действителност. 

След няколко секунди в стаичката влиза някакъв човек, който те измъква 
навън и те повлича по коридора, физическата му сила подсказва, че е 
нинджа. Единственото ти предимство е елементът на изненадата. Както ти 
бе обяснила преди Лия, той може да ти помогне да надвиеш много по- 
силен от тебе противник. 

Продължи на следващия епизод. 


75 


Дочуваш отварянето на плъзгаща се врата. Нинджата те сграбчва под 
мишниците и те избутба през вратата, като те подпира с тялото си. 
Внезапно усещаш как стоманено острие се допира до шията ти, а мъжът 
победоносно заявява: 

- Струва ми се, че сега положението е коренно различно, Лия. 

Дочуваш как Лия уплашено си поема дъх. в същия миг настъпваш 
нинджата по крака и същевременно избиваш ножа му с лакът. Той е 
абсолютно неподготвен и това дава шанс на Лия да се прояви. Тя скача ис 
гъвкаво движение го просва на пода. Ти накъсваш на ивици монашеското 


си расо и завързваш нинджата. Но очевидно не си действала достатъчно 


бързо. Мъжът започва да вика за помощ. 


Струва ти се, че стъпките се приближават от всички посоки. Мълчаливо 
поглеждаш към Лия, сякаш я питаш: "А сега накъде?" 


Премини на 59. 


76. 


Обръщаш се към Башо и казваш: 


- Добре, ще приемем "огнения подход". Как смяташ да устроиш твоя 


капан? 


- Почакай ме тук - отговаря Башо. сетне изчезва и след малко се връща с 
киокецу шоге - Въже със стоманена халка В единия край. После се обръща 
към теб: 


- Ще влезеш пръв и ще 
подмамиш  неканения гост. 
Ние ще останем тук и когато 
той те нападне, ще го 
впримчим в капана. 
Съгласяваш се с плана на 
Башо, въпреки съмненията 
ти, че ще има успех. Влизаш 
в къщата без да взимаш 
предпазни мерки. За твое 
огромно учудване някой се 
хвърля върху тебе и те просва 
на пода. Осъзнаваш, че си 
имаш работа с невероятно 
силен нинджа. 

В този миг Башо и другите 
ученици се втурват в стаята. 
Башо хвърля > стоманената 
халка и улучва нинджата в 
главата. Последният сграбчва 
халката, но учениците го 
хващат и Башо го овързва с 
въжето. Това ти дава въз- 
можност да му нанесеш 
парализиращ нервите удар, 
вследствие на който 
нинджата изпада в 
безсъзнание. - Сега си имаш 
пленник - нинджа и не знаеш 


какво да правиш с него. Налага се да решаваш бързо, защото съвземе ли се 
невероятно силният мъж, едва ли ще успееш да се справиш с него. 
Безкрайно съжаляваш, че Лия не е до теб. Но тъй като баба й няма 
телефон, единственият начин да се свържеш с приятелката си, е да отидеш 
до планинската къщурка, като вземеш със себе си и нинджата. А може би 
много по- лесно е просто да го предадеш в полицията. 

Ако решиш да се обадиш в полицията, премини на 55. 

Ако си намислил да отидеш в дома на бабата на Лия, премини на 
1. 


7. 


- Ами... трябва да взема още инструменти - казваш ти и заднешком се 
отдалечаваш от тримата приклекнали мъже, които те наблюдават. 
Обръщаш се ив този момент стъпваш върху място, където дъските на 
покрива са изгнили. Те се пречупват и внезапно започваш да падаш. 
Благородна дама, застанала пред огледалото. изкрещява, когато се 
озоваваш в стаята й. Опитваш се да станеш, като си мислиш само за 
бягството. Но моментално осъзнаваш, че няма да отидеш никъде, защото и 
двата ти крака са счупени. 
КРАЙ 


78. 


Скачаш на предната седалка, включваш на скорост и потегляш. Виковете 
на шофьора постепенно заглъхват, докато колата увеличава скоростта си. 
Но куфарът бясно се люлее напред-назад. Движенията му разклащат 
колата и ти не успяваш да я овладееш след един завой. Тя се преобръща и 
отново застава на четирите си колела. 

Поглеждаш навън и в този момент куфарът пада от покрива на колата, 
претъркаля се и полита в бездната край пътя. 

Целият си покрит със синини и кървави драскотини, но все пак успяваш да 
шофираш до къщата на бабата. 

- Какво се е случило? - възкликва Лия, когато, залитайки, ти заставаш на 
прага. 

Разказваш й всичко и описваш как куфарът е полетял в бездната. 

- Няма начин да е оцелял - обясняваш. - Все още си изпаднал в шок от 
случилото се. 

- В момента най-важното е да се погрижимза теб - прекъсва те Лия. Кара те 
да легнеш и превързва раните ти. 

- Как е баба ти? - питаш, забелязал спящата жена в съседната стая. 


- Ще оздравее - обяснява Лия. - И все пак в заболяването й има нещо 
странно - все ми се струва, че е било причинено от отрова, позната само на 
нинджите. За щастие налучках противоотровата. 

Продължи на следващия епизод. 


79. 


Лягаш за малко, но внезапно си спомняш колата. 

- Трябва да намеря шофьора на таксито - извикваш на Лия, докато куцукаш 
към вратата. 

- Действително трябва да направиш нещо и то е да отидеш в болницата - 
твърдо заявява приятелката ти. - Ето защо ще те закарам. Почакай само за 
минута. 

Отваряш вратата и излизаш навън. Наоколо цари мрак. Докато разсеяно се 
взираш в тъмната гора, внезапно забелязваш сянка, която се движи между 
дърветата. Пристъпваш напред, за да я разгледаш по-добре и рязко си 
поемаш дъх. Нинджата, целият окървавен и покрит със синини, слиза по 
хълма към тей! 

Премини на 67. 


80. 


На другата сутрин Лия и детектив Джонсуро идват в доджото. Разказваш й 
за всичко случило се. Лия споделя, че болестта на баба й е била 
предизвикана от отравяне. 

- Беше отровата на нинджите - обяснява тя. - За щастие успях да й 
противодействам. Все пак подозирам, че истинската причина за отравянето 
се крие в желанието им да ме отстранят от доджото, за да може нинджата 
да го нападне. 

В този момент телефонът иззвънява. Вдигаш слушалката.: 

- Ало? 

Приглушен глас произнася: 

- Искаш ли да ти върнем жив Йоши? 

- Разбира се. 

- Тогава ми дай меча - нарежда гласъг. 

- Какъв меч? 

- Не се прави, че не разбираш! - сопва се непознатият и прекъсва връзката. 
Лия и Джонсуро те наблюдават, докато бавно оставяш слушалката. 

- Беше похитителят. Каза, че трябва да му предам меча. 

- Какъв меч? - пита Джонсуро. 

- Питам се дали няма предвид меча, изпратен на доджото миналата година 
- размишляваш гласно. 


- Най-вероятно - съгласява се Лия. - И до ден-днешен не сме разбрали кой 
ни го изпрати. Може би е бил откраднат от похитителя. 

- Къде е този меч сега? -- обажда се полицаят. 

Премини на следващия епизод. 


81. 


- Изчезна - отговаря Лия - и няма начин да си го върнем. 

Преди да успее да продължи, телефонът отново иззвънява. Вдигаш бавно 
слушалката под втренчените погледи на двамата си събеседници. 
Изведнъж дочуваш гласа на Йоши: 

- Не се безпокой, добре съм - произнася той, след което приглушеният глас 
се намесва с думите: 

- Трябва ми меча и то незабавно! 

Питаш се дали да печелиш време като обещаеш меча на нинджата. Или е 
по-добре да му обясниш, че оръжието е загубено безвъзвратно? 

Ако обещаеш да му дадеш меча, премини на 66. 

Ако му кажеш, че мечът е изчезнал, премини на 87. 


82. 


- Ами... трябва да взема още инструменти - казваш ти и заднешком се 
отдалечаваш от тримата приклекнали мъже, които те наблюдават. 
Обръщаш се и в този момент стъпваш върху място, където дъските на 
покрива са изгнили. Те се пречупват и внезапно започваш да падаш. 
Благородна дама, застанала пред огледалото, изкрещява, когато се 
озоваваш в стаята й. Опитваш се да станеш, като си мислиш само за 
бягството. Но моментално осъзнаваш, че няма да отидеш никъде, защото и 
дбата ти крака са счупени. 
КРАЙ 


83. 


Докато се изкачваш по хълма си казваш, че е по-добре да повикаш на 
помощ Лия. Не искаш да вървиш направо към къщата, затова заобикаляш, 
сетне продължаваш пътя си. Наострила си уши за някакъв звук, който би 
издал присъствието на нинджата. Ала той като че се е изпарил. 
Наближаваш върха на хълма и забелязваш примамливата светлина, която 
се лее от прозорците на къщата. Понечваш да извикаш Лия, но в този 
момент действително дочуваш някакъв звук - скърцане на чакъл под 
автомобилни гуми. Внезапно таксито преваля хълма и се устремява към 
тебе. Ти стоиш като вкаменена от изненада. Последното, което виждаш, е 
решетката на колата. 
КРАЙ 


84. 


Щом успяваш да вържеш нинджата, излизаш от къщата, за да потърсиш 
шофьора. Но очевидно той е решил, че не му трябват повече приключения 
и е изчезнал заедно с таксито. 

Влизаш обратно вътре и питаш Лия как се чувства баба й. 

- Интересно е, че започва да оздравява - отговаря тя. - И все пак съм 
сигурна, че е била отровена и то от нинджите... 

- Но защо? - бързаш да я прекъснеш. - Навярно са искали да те отстранят 
от доджото? 

- Точно така. И това навярно е дело на онзи тип, когото успяхме да 
завържем. Утре ще го накараме да проговори и ще разберем за какво е 
всичко това. Ала засега имаме нужда най-вече от почивка. 

На другата сутрин Лия те запознава с баба си Янике. Старицата очевидно 
се чувства много по-добре и бодро се обръща към вас: 

- Ще започваме ли? 

Смаяно я наблюдаваш как приготвя някакво билково питие. 

- Това ще го подготви за сайминджицу - обяснява бабата. Спомняш си 
думите на Лия, че сайминджицу е форма на хипноза, прилагана от 
нинджите. 

Когато пленникът започва да идва в съзнание, Янике му дава билковата 
отвара. Скоро очите му се замъгляват. Янике прави магическия знак на 
куфжи, след това хипнотизира нинджата. 

Премини на следващия епизод. 


85. 


- Какво търсеше в доджото? - пита тя. 

- Меча - сънено отговаря нинджата. - Меча на Миямотори. Моя меч. 

- Същия, който ни изпратиха миналата година! - възкликваш ти. 

- Защо ти е? - продължава разпита Янике. 

- Заради магическата му сила - чакахме хиляда години, за да основем 
собствена школа и да отмъстим за семейството си... 

- Какво се е случило със семейството ти? 

- Един от прародителите ми бил изпратен в изгнание. Но мечът ще ми 
помогне да отмъстя за него. 

Янике ви завежда двамата с Лия в съседната стая и обяснява: 

- Усещам присъствието на ками. но той е зъл дух. Възможно е дори да е 
ками на човека, изпратен в изгнание. Къде е въпросният меч? 

- Вече не го притежаваме - отвръща Лия. - Този меч се опитваше да 
разруши доджото. 

Премини на 51. 


86. 


Призоваваш учениците към тишина и им казваш: 

- Налага се за малко да вляза в къщата. Продължавайте с упражненията си, 
докато се върна. 

Влизаш тихо в къщата и, прилагайки оншинджитцу, претърсваш всяко 
ъгълче - мазето, тавана, покрива, дори тайните отделения. Не откриваш 
нищо, но имаш чувството, че някой е бил тук. 

Когато излизаш навън, няколко ученика се спускат към теб и закрещяват: 

- Елате веднага! Помощ! 

Изтичваш към игрището за тренировки. 

- Току-що отвлякоха Йоши - задъхано съобщава един ученик. - Не 
забелязахме похитителя преди да стигна прекалено късно. Някакъв човек 
излезе от гората и сграбчи Йоши, който извика. Спуснахме се след него, но 
двамата изчезнаха. 

- Можете ли да ми опишете похитителя - обръщаш се към тях. опитвайки 
се да овладееш паниката си. 

- Беше облечен в черно - обажда се друг ученик. - Мисля, че бе нинджа. 

- "О, не!" - помисляш си. За първи път си сам в доджото и един от 
учениците ти е отвлечен от нинджа! 

Но няма време за самосъжаление. Поколебаваш се за миг, опитвайки се да 
решиш дали да се обадиш в полицията или моментално да се впуснеш в 
преследване на похитителя. 

Ако решиш да се обадиш в полицията, премини на 91. 

Ако попиташ учениците в каква посока е тръгнал похитителят, 
премини на 107. 


87. 


- Мечът не е тук - обръщаш се към нинджата. - Той изчезна. 

- Лъжеш! - сопва се облеченият в черно мъж. 

- Позволи ми да ти обясня - обаждаш се. - Ако имаш предвид меча, 
принадлежал някога на Санчиро Миямотори, той ни беше изпратен 
анонимно миналата година и... 

- Това ми е известно - прекъсва ме той с леден тон. 

- Тогава ще ми кажете ли кой го е изпратил? За миг непознатият се 
поколебава, сетне отговаря: 

- Брат ми го е изпратил. Но по право мечът е мой. 

- Но защо брат Ви е постъпил по този начин? 

- Не е твоя работа! - гневно извиква нинджата - Настоявам мечът да ми 
бъде върнат. 

- Но защо твърдите, че ви принадлежи? - настояваш ти. - Нима сте от 
фамилията Миямотори? 


- Да! Не! - Гласът му потреперва. - Върнете ми меча! 

- Той изчезна - меко обясняваш ти. - Няма начин да си го върнем. 

- Не им вярвам. 

- Ще ви разкажа всичко от игла до конец. Предлагам да се срещнем и да 
поговорим. 

- Не! - Намесва се детектив Джонсуро. - Опасността е прекалено голяма! 

- Кой едо тебе? - попита нинджата. 

Ако не обърнеш внимание на Джонсуро и отново предложиш 
среща, премини на 27. Ако послушаш предупреждението на детек- 
тива, премини на 95. 


88. 


Лия ти помага да се прибереш в къщата. Цялото тяло те боли. Лия 
превързва старите и новите ти рани, сетне казва: 

- Стига ти за тази нощ. Опитай се да поспиш. Утре ще отида да доведа 
помощ. 

Затваряш очи и Лия посяга да изгаси лампата. Внезапно подскачаш, 
стреснат от трясъка на счупен прозорец. Нинджата застава пред тебе, по- 
окървавен от всякога. погледът му е налудничав. Лия лежи на пода под 
прозореца. 

Вкаменяваш се от изненада. Нинджата замахва да те прободе с ножа си и 
ти безропотно приемаш края си. 

В този миг нападателят се сгромолясва на пода. Зад него забелязваш 
бабата на Лия, която е обвила ръце около шията му. Тя изглежда замаяна 
почти колкото теб, но вперила поглед в мъжа на пода, успява да обясни: 

- Нямах друг избор. Събудих се още преди завръщането му и усетих 
омразата му. Моето саки ми подсказа, че това е същият човек, който се 
опита да ме отрови. Омразата му беше толкова силна - не можех да 
постъпя другояче. 


Кимваш в знак на съгласие и повеждаш старицата обратно в стаята. 
КРАЙ 


89. 


- Ами... трябва да взема още инструменти - казваш ти и заднешком се 
отдалечаваш от тримата приклекнали мъже, които те наблюдават. 

Обръщаш се и в този момент стъпваш върху място, където дъските на 
покрива са изгнили. Те се пречупват и внезапно започваш да падаш. 
Благородна дама, застанала пред огледалото, изкрещява, когато се 
озоваваш в стаята й. Опитваш се да станеш, като си мислиш само за 
бягството. Но моментално осъзнаваш, че няма да отидеш никъде, защото и 


двата ти крака са счупени. 
КРАЙ 


Изскачаш от таксито, сграбчваш шофьора и извикваш: 

- Слушай, в куфара е затворен нинджа и ако не побързаш да ме откараш до 
мястото, където отивам, той ще се измъкне и ще убие двама ни. 

Шофьорът разбира, че не се шегуваш. Качвате се на таксито и той натиска 
докрай педала за газта. Куфарът се клати толкова силно, че се страхуваш 
колата да не се преобърне. Но шофьорът си разбира от занаята и успява да 
задържи таксито на шосето, докато взима един след друг острите завои. 
Най-сетне достигате черния път, който води към дома на бабата. Ала в 
момента, когато таксито се готви да спре, откъм покрива му се дочува 
трясък. През него прониква ръка, въоръжена с шуко. Стоманените нокти се 
вкопчват в яката на шофьора и го разтърсват. Отваряш вратата, за да 
скочиш навън, в този момент шофьорът загубва контрол върху колата и тя 
се блъсва в едно дърво. Ударът те изхвърля навън, падаш на земята и се 
претъркаляш. 

Скачаш на крака, в този миг Лия изскача от къщата. Нинджата продължава 
да разтърсва шофьора. Качваш се в колата, сграбчваш нападателя за 
китката и я извиваш. Лия скача на покрива и отваря куфара. След като 
успяваш да изтръгнеш ноктите от яката на шофьора, продължаваш да 
държиш китката на нинджата с надеждата да дадеш възможност на 


приятелката си да го повали в безсъзнание. Най-сетне ръката му 
безжизнено се отпуска, когато Лия му нанася силен удар по врата. 

- Помогни ми да го замъкнем до къщата - извиква ми тя. 

Премини на 84. 


91. 


Връщаш се тичешком в къщата и се обаждаш на полицаите, като ги молиш 
да блокират всички пътища в околността. От участъка ти нареждат да 
прибереш всички ученици в доджото и да останете там до идването на 
помощта. Подчиняваш се и не след дълго полицаите пристигат. Някакъв 
мъж, облечен в палто, се приближава до тебе и казва: 

- Аз съм детектив Джонсуро. Какво се случи? 

Разказваш му най-подробно всичко, сетне той те прекъсва: 

- Имаш ли представа кой е този нинджа? Кой би имал интерес от 
отвличането на Йоши? 

- Нямам представа - отговаряш. 

- Ще се обадим на родителите на момчето - заявява полицаят. - Може би 
похитителят ще поиска откуп от тях. 

- Съмнявам се. 

- Защо? - рязко пита детективът. 

Налага се да признаеш, че не си сигурен, просто имаш някакво 
предчувствие. 

- Така или иначе, стойте в доджото, докато ви се обадим - нарежда той. 

- Ами Лия? 

- Ще се свържем с баба й - обещава Джонсуро. 

След напускането му не ви остава нищо друго, освен да чакате. През целия 
ден няма никакви новини, а вечерта се обажда бащата на Йоши и 
заплашва: 

- Ако не направите така, че синът ми да ми бъде върнат жив и здрав, ще се 
погрижа да затворят доджото. 

- Ще направя всичко възможно - опитваш се да го успокоиш. Но си много 
потиснат, когато идва време за лягане. 

Премини на 80. 


92. 


На другата сутрин положението е още по- лошо. На първите страници на 
вестниците се мъдрят огромни заглавия: 


„ПОХИЩЕНИЕ, ИЗВЪРШЕНО ОТ НИНДЖА". 


Скоро телефонът зазвънява без прекъсване, репортери се тълпят пред 
вратата на доджото. Надпреварват се да те молят да им опишеш 
отвличането, интересуват се от меча, от работата ти в доджото и питат 
дали водиш борба с друг клан на нинджите. Тъй като се страхувате 
репортерите да не узнаят, че мечът вече не е у вас, двамата с Лия се 
стараете да не издадете никакви подробности. Когато ви питат дали 
похитителят вече се е обадил, вие отказвате да отговорите. 

Потокът от репортери, фотографи и телевизионни камери сякаш е 
безкраен. Всички те питат едно и също - как се чувстваш. Най-сетне, късно 
следобед, успяваш да останеш насаме с Лия и уморено й заявяваш: 

- Боя се, че силите ми са на изчерпване, едва ли ще издържа още дълго. 
Лия замислено отвръща: 

- Можем да не отговаряме на въпросите им. 

- Сигурна съм, че няма да ни оставят на мира, ако ги помолим - скептично 
отбелязваш ти. 

- Имам предвид съвсем друго. Това е последният ни шанс - отговаря Лия. - 
Ще се скрием в тайния проход под къщата и ще останем там, докато стане 
време да се срещнем с похитителя. 

Ако си съгласен с предложението на Лия, премини на 64. 

Ако смяташ, че не бива да се криете, отиди на 98. 


93 


- Ами... трябва да взема още инструменти - казваш ти и заднешком се 
отдалечаваш от тримата приклекнали мъже, които те наблюдават. 
Обръщаш се ив този момент стъпваш върху място, където дъските на 
покрива са изгнили. Те се пречупват и внезапно започваш да падаш. 
Благородна дама, застанала пред огледалото, изкрещява, когато се 
озоваваш в стаята й. Опитваш се да станеш, като си мислиш само за 
бягството. Но моментално осъзнаваш, че няма да отидеш никъде, защото и 
двата ти крака са счупени. 
КРАЙ 


94 


В двореца на господаря те очаква надзирателят с дълъг списък задачи, 
които трябва да изпълниш. 

Първо ще поправиш покрива, после да ремонтираш крилото, където 
живеят втората и третата съпруга на господаря, а след това - и пагодата в 
градината. 

Забелязал смаяното ти изражение, той добавя: 


- Не се безпокой! Ще ти дам трима помощници, а трудът ти ще бъде 
царски заплатен. 

Не знаеш как да постъпиш, освен да се заловиш с ремонт и да се надяваш 
на възможност да избягаш. Когато с тримата си помощници се озоваваш на 
покрива, внезапно осъзнаваш, че си в беда. Те очакват заповедите ти, а ти 
не знаеш почти нищо за строителството по онова време. 

Премини на 69. 


95. 


- Не мога да се срещна с теб - отговаряш, следвайки съвета на Джонсуро. 

- Естествено! - иронично възкликва нинджата. - Знаеш, че моментално ще 
те разоблича Ти притежаваш меча и непременно трябва да ми го 
предадеш! 

Дочуваш затръшване на телефонната слушалка от другата страна. 
Обръщаш се към Лия и полицая: 

- Ами сега? Той е твърдо убеден, че мечът е в нас. 

- Ще му дадем дубликат - предлага детективът. - А може би ще успеем да 
го заловим преди това. Той отново ще ти позвъни. Тогава му кажи, че ще 
получи меча. 

Нинджата действително се обажда на следващия ден и заявява: 

- Това е последният ти шанс. 

- Добре - отговаряш с престорено сломенглас. - Ще си получиш меча. 
Нинджата ти обяснява как да стигнеш до някакъв разположен в планината 
храм. където трябва да оставиш оръжието. В заключение те 
предупреждава: 

- Ако изпълниш буквално инструкциите ми, Йоши ще те чака в 
пощенската станция на селцето. 

Джонсуро поръчва да му изработят копие от меча според твоето описание. 
На другия ден ви закарва с Лия до селцето, намиращо се до храма. Занасяш 
сам фалшивия меч в храма, но очевидно там няма никого. Оставяш 
оръжието и се връщаш в селото с надеждата да намериш Йоши. Ала той не 
се появява, въпреки че тримата го чакате цял ден. 

На следващата сутрин нинджата отново се обажда и гневно заявява: 

- Не ми трябват фалшификати, защо се опитваш да ме измамиш! 

Никога повече не виждаш нито него, нито Йоши. 


КРАИ 


97. 


Подчиняваш се на указанията и тръгваш по стръмна пътека, криволичеща 
през гъста гора. Изкачваш се все по-високо, докато два часа по- късно, 


внезапно се озоваваш на полянка, сред която се издига храм. И също така 
внезапно си заобиколен от три облечени в черно нинджи. 

Те те съпровождат до храма, представят те на някакъв дребен човек с 
мрачно лице, седнал върху възглавница, сетне си излизат. 

- Постъпи правилно, като дойде сам - заявява непознатияг. - А сега ни 
кажи какво, според теб, се е случило с меча ми. 

Разказваш му всичко от игла до конец, завършвайки с описанието как 
мечът е разгневил отмъстителния ками на Санчиро Миямотори, който се 
опитал да унищожи доджото. 

- Най-доброто разрешение за нас бе да умилостивим ками и да се 
освободим от меча. 

Премини на 57. 


98. 


Обръщаш се към Лия: 

- Смятам, че да се скрием в прохода не е добра идея. Възможно е да 
пропуснем нещо важно. 

- Така да бъде - въздъхва Лия. 

Прекарвате остатъка от деня в отблъскване на нахалните репортери. Най- 
сетне, когато всички се разотиват, заключваш вратата и се опитваш да 
поспиш. Мяташ се неспокойно през цялата нощ, а на сутринта те събужда 
пронизителното звънене на телефона. 

Вдигаш слушалката и уморено произнасяш: 

- Ало? 

Дочува се пропукване, което ти подсказва, че разговорът е международен. 

- Лия Маяото? - пита нечий мъжки глас. 

- Тя спи - отговаряш. - Мога ли да ви помогна? 

- Чух за отвличането - предпазливо казва непознатият. - Притежавам 
информация, която би могла да ви помогне. 

Думите му напълно те разбуждат. 

- И каква е тя? 

- Доколкото разбрах, похитителят се интересува от някакъв меч, който 
някога е принадлежал на фамилията Миямотори. 

- Продължавайте - бързаш да го подканиш. 

- Ако това е вярно, знам кой е отвлякъл момчето. 

Мълчаливо изчакваш човекът да продължи. 

- И знам къде се намира. 

- Къде? - скептично питаш ти. 

Продължаваш на следващия епизод. 


99. 


- Ще ви кажа при едно условие: когато го арестуват, предайте му 
съобщение от брат му. Кажете му: "Това е отмъщението на Таро." Ако 
обещаете да го сторите, ще ви съобщя къде ще откриете похитителя. 
Мислиш си, че няма какво да губиш и се съгласяваш. 

- Над селцето Канаяма се извисява планина. Пътека води към малък 
планински храм на около два километра от Канаяма. Под него има 
лабиринт от тайни помещения, в които се прониква през врата, скрита в 
земята под дървото западно от храма. Там ще откриете брат ми. И не 
забравяйте съобщението ми. 

Затваряш телефона, събуждаш Лия и се обаждаш на детектив Джонсуро. 

- Навярно е някой побъркан - уморено заявява полицаят, - но все пак 
трябва да проверим. 

Премини на 108. 


100. 


Приближаваш се на пръсти до сградата. Вниманието ти е привлечено от 
някакво бяло платно, закачено на пирон близо до входа. Внезапно 
осъзнаваш, че е парче от кимоното на Йоши. 

Опипваш го замислен и влизаш в къщата., наострил си уши за всякакъв 
странен звук. Ала дочуваш само свистенето на вятъра през прозорците. 
Прах се стели навсякъде, лъчите на залязващото слънце осветяват 
коридора. Внезапно забелязваш друго парче от кимоното в подножието на 
стълбата, което досущ прилича на първото. Вдигаш поглед към тънещата в 
мрак стълба и се питаш накъде ли води. 

Изведнъж ти хрумва, че парчетата от кимоното са поставени на съвсем 
очебийни места. Може би нинджата иска да се качиш по стълбата, може би 
те очаква там горе. Чудиш се дали да излезеш навън и да провериш дали 
има друг начин да се изкачиш на втория етаж. 

От друга страна твоят саки не те предупреждава за опасност. Освен това не 
ти се иска да се откажеш сега, когато си на път да откриеш Йоши. 

Ако се изкачиш по стълбата, премини на105. 

Ако отново излезеш навън, премини на 110. 


102. 


Йоши почти не диша. Започваш да му удряш шамари, опитвайки се да го 
свестиш. Постепенно той се съвзема. Вперва замъглените си очи в теб, 
изглежда не може да те познае. Навярно нинджата го е упоил. 

Когато Йоши е в състояние да отговаря не въпросите ти, първо проверяваш 
дали няма някоя счупена кост. Помагаш му да се изправи на крака, но той 
замаяно се олюлява. Забелязваш раната на главата му. Независимо дали 


замайването му е причинено от наркотици или от сътресение на мозъка, 
той не ще може да върви сам. 
Не искаш да изпуснеш нинджата, но нямаш друг избор - трябва да заведеш 
Йоши в болницата. Може би по-късно ще разбереш истинските причини за 
отвличането на Йоши и ще откриеш нинджата. Ала сега ти предстои тежко 
нощно пътуване обратно към доджото. 

КРАЙ 


103. 


В продължение на половин час двамата с Лия седите напрегнати и 
мълчаливи. Отвън се дочуват виковете на мъже, проблясват светлините на 
факлите. 

Най-сетне отново настъпва тишина. Надничаш през прозореца и 
прошепваш: 

- Струва ми се, че се отдалечиха. 

Кимваш благодарно на двамата в стаята и понечваш да се прехвърлиш 
навън. 

- Желая ви късмет - прошепва мъжът. 

С Лия побягвате обратно през градината и се озовавате в безлюдния 
западен район на града, където Лия успява да ти разкаже за случилото се. 
Идеята беше с Хитари да се върнем в миналото и да разберем защо 
неговият праотец Сукоро е бил изпратен в изгнание. Но се сблъскахме с 
тебе, преди да открием каквото и да било. 

Обръщаш се към нея: 

- Означава ли това, че все още възнамеряваш да изпълниш плана си? 

- По-добре да направим проучването си в някоя библиотека, когато се 


върнем в настоящето - отговаря Лия. - В момента единственото ми 
желание е да се озова възможно най-далеч от Хитари. 
КРАИ 


Обещавайки си, че ще бъдеш безкрайно предпазлив, слагаш крак върху 
първото стъпало. Започваш да се изкачваш бавно и безшумно. 
Непрекъснато се ослушваш, погледът ти е прикован в мрака над теб, 
опитвайки се да различи някакво движение. 

Когато си изминала половината стъпала, кракът ти попада върху нещо 
меко. Отпускаш се с цялата си тежест и дочуваш пращене. Внезапно 
дъската се счупва и кракът ти пропада. Грескаво търсиш някаква опора, но 
сякаш цялата стълба се срутва. Политаш надолу, последван от парчета 
дърво и мазилка. 


Шумът затихва. Опитваш се да станеш, но си затруднен от купчина греди и 
дъски. Дори някак си да съумееш да се освободиш, Иоши и нинджата 
отдавна ще са изчезнали. 


КРАЙ 


106. 


Не си много наясно с кендото, но навярно можеш да имитираш някои 
хватки. Използваш движението небе-земя, за да измъкнем меча, като 
същевременно надаваш смразяващ кръвта вик. 

За огромна твоя изненада, ужас се промъква в очите на нинджите и 
крещейки, те побягват към гората. Отначало се възгордяваш с 
артистичните си способности, сетне си спомнящ за поверието за 
небивалата сила на меча - навярно последното е накарало враговете да 
побягнат. 

Не знаеш как да постъпиш, ето защо решаваш да продължиш по следата. 
Вървиш предпазливо, с изваден меч, страхувайки се да не те нападнат 
едновременно от двете страни. 


Внезапно дочуваш нечий глас - толкова е ясен, сякаш човекът е до теб. Та 
това е гласът на мъжа, обаждащ се по телефона - гласът на нинджата. 

- Дай ми меча - заявява той - и ще ти пощадя живота. 

Оглеждаш се наоколо, като се питаш къде ли се е скрил. Но не забелязваш 
НИЩО. 

- Това е последният ти шанс - произнася гласът, - ако искаш да останеш 
ЖИВ. 

Спираш и замръзваш на място с вдигнат меч, опитвайки се да доловиш 
саки - силата на убиеца. 

Светкавично замахваш с меча наляво и над главата ти. Острието разсича 
падащ клон миг преди последният да се стовари върху главата ти. 
Нинджата се разсмива и възкликва: 

- Много добре! Виждам, че мечът не е загубил силата си. 

Премини на 62. 


107. 


- Накъде тръгнаха? - питаш. 

Учениците посочват към гористия хълм и ти се понасяш след нинджата. 
Той почти не оставя следи, но все пак успяваш да го откриеш, използвайки 
методите на нинджите. 

Следите водят в неочаквана посока - все по-нагоре по хълмовете, към 
планините на изток. Неотстъпно вървиш след нинджата през гори и поля, 
но не съзираш нито него, нито Йоши. 

Слънцето клони към залез. Краката те болят, усещаш парене в белите 
дробове. Преваляйки билото на висок хълм, внезапно се заковаваш от 
изненада. 

Намираш се на някаква поляна, в центъра на която се издига разрушена 
постройка - навярно бивш хан. Сега е обрасла в пълзящи растения, а 
прозорците са счупени. 

Претърсваш всичко наоколо, но от нинджата няма и следа. Разрушената 
постройка е единственото място, където би могъл да се скрие. 

Премини на 100. 


108 


Четири часа по-късно с Лия следвате Джонсуро и полицаите му по 
планинската пътека над селцето Канаяма. Достигате върха на 
възвишението, сетне внезапно се натъквате на полянка, в центъра на която 
се извисява малък храм. Полицаите се отдръпват, докато вие с Лия търсите 
капака в земята. 

Когато се връщате, съобщаваш на Джонсуро: 


- Намира се точно на мястото, посочено от непознатия. 

- Добре. Ето какво ще направим: хората ми ще нападнат през входа, водещ 
към подземието. Ти, Лия и аз ще наблюдаваме храма, в случай че някому 
хрумне да избяга от там. 

Тримата се промъквате В храма и се скривате в очакване на полицейското 
нападение. Отдолу се разнася шум от боричкане, сетне настъпва тишина. 
Внезапно се отваря някаква врата в пода на храма. Точно се каните да 
нападнете, когато съзирате Йоши. 

- Жив и здрав си! - изкрещяваш и се спускаш да го прегърнеш. 

- Когато чух, че в подземието влизат хора, използвах наученото от 
тренировките, за да се отърва от двамата си телохранители - обяснява той. 
Извеждате го от храма и се връщате на пътеката. След няколко минути 
Джонсуро се появява и обяснява: 

- Долу открихме четирима. Всеки един си направи сепуку. Навярно са 
разбрали, че ще ги арестувам. 

Обръщаш се към него: 

- Може би никога няма да разнищим тази история. Но все пак най- 


радостното е, че спасихме Иоши. 
КРАИ 


110. 


Бавно и безшумно излизаш заднешком от къщата, като внимаваш да не 
попаднеш на някоя врата в пода. Заобикаляш постройката и забелязваш 
бръшляна, обрасъл по задната стена. Изкачваш се по него до един 
прозорец на втория етаж и влизаш през него. 

Сгушваш се под перваза и се ослушваш, ала не дочуваш нито звук. Заемаш 
се предпазливо да огледаш наоколо. В някои от стаите откриваш стъпки 
върху дебелия слой прах. 

В този миг чуваш от долния етаж приглушен вик, сетне някой изтичва 
навън. Понечваш да слезеш по стълбата. Но размисляш и се връщаш до 
прозореца, през който си влязъл. Прехвърляш се отвън и когато започваш 
да се спускаш по бръшляна, някакъв човек заобикаля ъгъла на къщата. 

Без колебание се отблъскваш от стената и политаш надолу. Изведнъж 
осъзнаваш, че ще връхлетиш върху Йоши, тъй като нинджата го е метнал 
през рамо. Извърташ се, опитвайки се да смекчиш удара и краката ти 
улучваш нинджата в бедрото. Той се просва на земята, а Йоши изхвърча 
през главата му. В следващия миг мъжът в черно отново е на крака, а 
момчето лежи безжизнено на земята. 


За секунда двамата с нинджата се измервате с поглед, сетне ти се 
нахвърляш върху него, ала мъжът се скрива в гъсталака. Понечваш да го 
подгониш, но се връщаш да провериш дали Йоши се е съвзел от падането. 
Премини на 102. 

112. 


Необходимо е да ангажираш всичките си сетива, за да се справиш с 

нападателя - ето защо не запушваш ушите си. 

Скоро из къщата се разнасят шумове. Първо някой чука на входната врата, 

после се трополи по покрива, сетне се дочува шумолене от задната част на 

постройката. Звуците непрекъснато се усилват, докато накрая цялата къща 

лудешки се залюлява. Имаш чувството, че след миг ще рухне. 

Звуците те подлудяват. Накрая разбираш, че час по-скоро трябва да 

излезеш навън. Спускаш се към входа на тайните проходи - там поне не 

можеш да бъдеш нападнат изневиделица. 

В този миг нещо връхлита върху тебе. Рефлексите ти са бавни и се 

озоваваш прикован в желязната хбатка на някакъв нинджа. Сега вече 

никога не ще имаш възможност да разбереш за какво е било всичко това. 
КРАЙ 


Не чети тази Книга от начало докрап на един 
дъх! Страниците й съдържат много и различ- 
ни приКлючения, Които чи ти можеш да изжи- 
Вееш така, сякаш си се записал В училището по 
бойни изкуства. 

От Време на Време, докато четеш, ще се на- 
лага да избираш. От избора ти ще зависи дали 
ще успееш или ще се провалиш, преследвайКки 
мистериозния невидим В дожо. 

Докато търсиш Вярната посока, ти невед- 
нъж ще попадаш В тайнстВения и поняКога 
Вълшебен свят на нинажа. ТВоето разследване 
може дори да те Върне назаз ВъВ Времето! 

ТИ си господар на съдбата си, защото ти си 
този, Който Взима решенията. 


ЖЕЛАЕМ ТИ УСПЕХ! 


